text:
कटक 26 मई (वार्ता). प्रधानमंत्री नरेन्द्र मोदी आजु कहलन कि राष्ट्रीय जनतांत्रिक गठबंधन सरकार अपना चार बरीस का राज में साफ नीयत से आ पूरा प्रतिबद्धता का साथे काम करत अपना कड़ेर फैसलन से व्यवस्था बदलले बिया आ देश के साख बढवले बिया. भ्रष्टाचार आ करियाह धन का खिलाफ सरकार के कड़ा कार्रवाई से बौखलाइल विपक्ष एकजुट होखे लागल बा.
राजग सरकार के चार बरीस के कामकाज पर सवाल उठावे वाला कांग्रेस के करारा जवाब देत मोदी कहलन कि मौजूदा सरकार ‘कन्फयूजन’ से ना बलुक ‘कमिटमेंट’ से चलत बिया आ ई सरकार जनपथ से ना चल कि जनमत से चलत बिया.
कटक में बोलावल एगो जनसभा में देश का सोझा अपना सरकार के ‘रिपोर्ट कार्ड’ पेश करत प्रधानमंत्री महंगाई, बेरोजगारी, गरीबी हटावे, सुरक्षा अउर विदेश नीति के मोर्चा पर विफल रहे के विपक्ष के आरोपन के ओकर खिसियाहट करार दिहलन. कांग्रेस आ ओकर पिछलकी सरकारन पर तीख हमला करत मोदी कहलन कि पूरा कांग्रेस एगो परिवार का सोझा मूड़ी नवा के पड़ल बिया. पिछला सरकारन में प्रधानमंत्री रिमोट कंट्रोल से चलत रहलें आ मंत्रियन के ईमेल से निर्देश मिलत रहुवे.
कहलन कि उनुकर सरकार अपना सहयोगी दलन का साथे मिलके साफ नीयत से काम करत बिया, जेहसे देश के साख बढ़ल बा. ई सरकार कड़ा फैसला लेबे में डेराव ना, ना ही फैसला लेबे से चूकेले. पहिले लटकावे, अटकावे अउर भटकावे के कार्य संस्कृति रहुवे. व्यवस्था आधा अधूरा रहुवे. उनुकर सरकार व्यवस्थन के संपूर्णता का ओर ले जाए ला अपना योजनव के निचला आ बिचला तबकन के आस आ उमेद से जोड़लसि जेहसे ओह लोग का जिनिगी में बदलाव आ सके. सरकार के योजनन आ कार्यक्रमन के उल्लेख करत पीएम कहलन कि सबका के आवास, किसानन के आमदनी दुगुना करे आ आयुष्मान भारत जइसन योजनन के लक्ष्य का बारे में विपक्ष सोचिओ ना सके.
कहलन कि राजग सरकार के चार बरीस का राज में देश के सवा सौ करोड़ नागरिकन में ई भरोसा उपजल बा कि हिन्दुस्तान बदल सकेला. चार बरीस में हालात बदलल बा, देश ठहराव से निरंतरता का ओर, अव्यवस्था से सुव्यवस्था का ओर, कुशासन से सुशासन का ओर अउर करियाह धन से जनधन का राहे तेजी से बढ़ल जात बा.
पीएम मोदी कहलन कि सरकार सही राह पर चलके जनता के विश्वास आ मत दुनु जीतले बिया आ एकरे परिणाम ह कि पिछला चार बरीस में भाजपा पांच राज्यन में अपना सरकार से आगा बढ़त आजु 20 राज्यन में सरकार चलावत बिया. भाजपा के आजु डेढ़ हजार से अधिका विधायक बाड़ें आ एह चार बरीस में भाजपा ‘पंचायत से पार्लियामेंट’ तक के विशाल पार्टी बन गइल बिया.
कटक 26 मई (वार्ता). प्रधानमंत्री नरेन्द्र मोदी आजु कहलन कि राष्ट्रीय जनतांत्रिक गठबंधन सरकार अपना चार बरीस का राज में साफ नीयत से आ पूरा प्रतिबद्धता का साथे काम करत अपना कड़ेर फैसलन से व्यवस्था बदलले बिया आ देश के साख बढवले बिया. भ्रष्टाचार आ करियाह धन का खिलाफ सरकार के कड़ा कार्रवाई से बौखलाइल विपक्ष एकजुट होखे लागल बा.


c: text/html

text:
- विजय मिश्र
ओह दिन बाँसडीह जाए के रहल। मोटर साइकिल निकाल के स्टार्ट कइनी त पेट्रोल कम बुझाइल। कुछे दूरी पर पेट्रोल टंकी रहे, उहाँ पहुँचते सामने से एगो लइका हमरा बाइक
के आगे आपन गाड़ी पेसि के तेजिए में ……. देखावत बोलल- ”पचास के दे दऽ।” तेलो वाला पचास रुपया लेके ओके तेल देबे लागल। हमरा कुछ खुनुस त बरल, बाकिर सोचनी कि ओके सामने से हटावे के गरज से तेल वाला ओके पहिले दिहलस। तेल लेके ऊ गाड़ी घुमवलस आ मुँह भरल पान के पीत मारत चल गइल। हम भकुआइल ताकते रहि गइनी, जइसे हमरे से कवनो गलती हो गइल होखे। – ”इहे लाटसाहिया तहके ले डूबी।”
भुनभुनात तेल वाला हमरा ओर ताक के बोलल- ”बाबा अइसन लोग कबो ना सुधरी। बोलीं केतना के दे दीं?”
- ”सुधरी हो, समय पर सब सुधरि जाला। तू आ हम ठीक रहीं जा बस।” हम दू सौ रुपया आगा बढ़ावत कहनी आ आपन राह पकड़नी। रास्ता में ओह लइका के मनसोखई
मन में घुमरियात रहे। कहे के त कहा गइल – सब सुधरि जाई, बाकिर कब आ कइसे?
नया पीढ़ी के पसन ना पसन, खान-पान, संग-साथ आ रहन-चाल कुल्हि में, फरक आ गइल बा। सोझहीं उन्हन क अनेति देखियो-सुन के, केहू बोलत-टोकत नइखे। ना कवनो बिचार बा, ना व्यवहार। मनबढ़ूपन आजादी बन्द हो गइल। सोचला में ब्रेक लाग गइल। गाड़ी स्टार्टे ना होखे, किक मारीं तबो ना। आखिर पसीना-पसीना हो गइनी। उहाँ सटले मिस्त्री के दुकान रहे। गाड़ी डगराइके, उहाँ ले गइनी। मिस्त्री से बतवनी त ऊ कहलस, ”रुक जाईं अबे देखतानी।“ एही बीचे दूगो पढ़निहार लइका, जवन सिगरेट
पीअत रहलन सऽ, बोलबाजी कइलन सऽ- ”बबुआ के बिआह में मिलल रहल हा का?”
एक त हमार मन अऊँजाइल रहे आ इन्हन के मजाकिया लहजा में कहल बात सुनि के मुँह से निकल गइल- ”ना एक बबुआ, ई जे तहन लोग सिगरेट खींचऽ ताड़ऽ लोग ईहे सब फजूल पइसा, बचा के हम बाइक खरीदले बानी।”
लइका लोग झेंपल आ सिगरेट फेंक के चप्पल से बुतावत बोलल लोग- ”बाबा, खिसिया गइनी का? मिस्त्रियो हमार गाड़ी एने-ओने देखलस फेरू तेल बन्द क के स्टार्ट कइलस, गाड़ी स्टार्ट हो गइल, बतवलसि ओभर-फ्लो रहल हा। गाड़ी खाड़ करीं त तेल बन्द क दिहल करीं, कवनो दिक्कत ना होई। हमहूँ गाड़ी लेके आगा बढ़ गइनी। कचहरी में कुछ काम रहे। घरे अइनी त चाय पानी का बाद जब सलसन्त भइनी त आजु के बात फेरू मन में घूमे लागल। दू तरह के व्यवहार हम तुलना कइनी- एक तरफ ऊ उदंड लइका पान के पीक लगहीं थुकलस, छींटा परवलसि आ सान से चलता बनल। केहू कुछ बोलल-टोकल ना जइसे थथमा मार गइल होखे। दुसरा तरफ लड़िकन पर हमरा बात के लिहाज आइल आ सिगरेट फेंक के बुता दिहलन स। टोकटोक के असर पड़ल, लिहाज कइलन सऽ। हमरो विसवास बढ़ल कि जब कहीं कुछ गलती लउके उहाँ घर के हर बूढ़ बुजुर्ग, समाज के सब समझदार लोग यदि सही मन से टोकटाक करी त स्थिति में कुछ त सुधार होई। जब घर के गार्जियन अपना परिवार के लड़िकन क ढेर मन बढ़ाई त लड़िका अइसहीं असभ्य आ उद्दंड होत जइहें सऽ। पहिले घर सुधरी, तबे जग सुधरी।
(पाती पत्रिका से साभार)

robotstxt: allowed

filter: keep


text:
पिछला साल के सुपरहिट फिल्म ओढ़निया कमाल करे के अपार सफलता का बाद निर्माता रामजनक जायसवाल आ निर्देशक अरविन्द चौबे फेर आपन धमाल देखावे के पूरा तइयारी कर लिहले बाड़न. ऊ लोग अपना निर्माण कंपनी एस ए पिक्चर हाऊस का बैनर में आ जा ओढ़निया तान के बनवले बाड़े. फिल्म के शूटिंग पूरा हो चुकल बा.
भोजपुरी सिनेमा के एक्शन स्टार विराज भट्ट आ लोकगायक छोटू छलिया के शानदार अभिनय से सजल एह फिल्म में एक्शन आ रोमांस का साथ मनोरंजन के सगरी मसाला देखे के मिली. एह फिल्म के मधुर आ कर्णप्रिय गाना प्यारेलाल यादव, श्याम देहाती, आ आर आर पंकज के लिखल बा आ संगीत हवे राजेश रजनीश के.
विराज भट्ट आ छोटू छलिया का साथ मुख्य किरदार में रुबी सिंह, राखी त्रिपाठी, आनन्द मोहन, गोपाल राय, संजय पांडे, पुष्पा वर्मा, रमेश राजू, शिवा पंडित, रत्नेश बरनवाल, जस्सी, जसवंत कौर, रामजनक जायसवाल, बाल कलाकार ऋषि, हृतिक, आ आयटम गर्ल सीमा सिंह, रीमा सिंह, आ तसलीम के नाम बा.
फिल्म के कार्यकारी निर्माता जसवंत कुमार, छायाकार प्रमोद पाण्डे, एक्शन गब्बर सिहं, लेखक मनोज कुशवाहा, आ कला निर्देशक अंजनी तिवारी हउवन.
(स्रोत : प्रशान्त निशान्त)


text:
राजश्री हाउस के नदिया के पार जब रिलीज भइल रहे तब ओकर सफलता से सबकर आँख चुँधिया गइल रहे. सिनेमा घर पर उमड़त भीड़ देख के फिल्म के सफलता के अंदाजा ओहू लोग के हो जात रहे जे एह फिल्म के भाषा ना जानत बूझत रहे. अब ओहि तरह के फिल्म प्रस्तुत करे के कोशिश ड्रीम प्रोडकल्शन एंड इंटरटेनमेंट अपना सहयोगी कंपनी लास एंजेल्स, अमेरिका के फिल्म प्रोडक्शन कंपनी का साथ मिल के कइले बा उमरिया बीस बनावे में. एकरा के देशी आ विदेशी भारतीय समुदाय का सोझा खाँटी भोजपुरिया स्वाद का तरह पेश कइल जा रहल बा.
नीरज राज जिनका के लोग मशहूर आ पुरस्कार विजेता निर्देशक नीरज पोडेल का नाम से जानेला ड्रीमप्रोडक्शन हाउस के यास्मीन खान आ पिंकी खान का साथे मिल के एह फिल्म के म्यूजिक अलबम उमरिया बीस बनवले बाड़न जवना के आडियो राइट्स टी सिरीज का लगे बा.
भोजपुरिया माडल आ अभिनेत्री आकांक्षा राय एह अलबम में बहुते बढ़िया ढंग से आपन किरदार निभवले बाड़ी आ गीत रविन्द्र सिंह ज्योति, आरती सिन्हा, भावना गुप्ता, आ नीरज राज का आवाज में रिकार्ड करावल गइल बा. अलबम के अधिकतर शूटिंग ओहि जगहन पर करावल गइल बा जहवाँ नदिया के पार के शूटिंग भइल रहे आ एह काम में ओह फिल्म के प्रोडक्शन मैनेजर रहल जय प्रकाश सिंह अपना भतीजा मृत्युंजय सिंह सिप्पी का माध्यम से हर संभव सहयोग कइले बाड़ें.
आशा कइल जा रहल बा कि भोजपुरिया श्रोता एहअलबम के हाथो हाथ उठइहें आ एकरा सुमधुर संगीत के आनन्द लीहें.
(स्रोत : नीरेन उपाध्याय)


text:
रियलिटी शो चक दे बच्चे आ सुर संग्राम का जरिये छोटका पर्दा पर आपन चमक देखावे वाला भोजपुरी सिनेमा के मेगा स्टार एक बेर फेर से सुर संग्राम के संचालन करे जा रहल बाड़न. सुरसंग्राम का पिछलका सीजन में मनोज तिवारी अपना शानदार एंकरिंग से एह कार्यक्रम के लोकप्रियता के बुलन्दी पर चहुँपा दिहले रहन. महुआ टीवी एही चलते फेर से उनुके के ई जिम्मेदारी दिहले बा.
मनोज तिवारी के कहनाम बा कि सुर संग्राम का माध्यम से यूपिये बिहार के ना बलुक पूरा दुनिया के भोजपुरिया सीधे जुड़ेले आ अबकी बेर त बहुते कुछ नया होखे वाला बा एह कार्यक्रम में.
(स्रोत : शशिकान्त सिंह)


text:
चल रहल बा यूपी के 54 सीट पs वोटिंग
बनारस में मंतरी के फोटो लागल पर्ची मिलले पs हंगामा, मंत्री रविंदर जयसवाल के आरोप- मतदान कर्मी वोटर्स के वोट डलले से रोक रहल बानें
पूर्वांचल में 9 जिला के 54 विधानसभा में वोट डारल जा रहल बा। 11 बजे ले 17.85% वोटिंग भइल रहल ह। वाराणसी में केसलारपुर में कमल निशान अउर मंतरी अनिल राजभर के फोटो लागल मतदाता पर्ची बटले पs हंगामा हो गइल। बसपा समर्थक लोग विरोध कइल त पुलिस ओ सभन के खदेर देहलस। सपा एह मामिला में चुनाव आयोग से सिकायत कइले बिया। बनारसे में मंतरी रविंदर जयसवाल वोट डारे पहुंचलें त उनके 30 मिनट ले अगोरे के पड़ल।
ऊ आरोप लगवने कि मतदान कर्मी वोटर्स के वोट डरले से रोक रहल बानें। एकर शिकायत ऊ डीएम से कइनें। उहवें, किसान नेता योगेंद्र यादव, रिटायर्ड आईएएस सूर्य प्रताप सिंह सोशल मीडिया पs एगो फोटो ट्वीट कके लिखनें कि वाराणसी में चुनाव ड्यूटी में गुजरात पुलिस के लगावल गइल बा। हालांकि, डीएम ट्वीट कके कहनें कि अफवाह मत फइलाईं जा। वाराणसी में गुजरात पुलिस के ड्यूटी नाइ लागल बा|
साभार – दैनिक भास्कर


text: राष्ट्रीय ग्रामीण स्वास्थ्य मिशन मे अतना बड़हन पैमाना पर घोटाला दर घोटाला भइल बा आ कई एक जगहा आजुओ हो रहल बा कि एह घोटाला के परत ना उघारल जा सके. बेपनाह आमदनी के जरिया बनल एह योजना का चलते लखनऊ के तीन तीन गो सीएमओ के जान जा चुकल बा. आ पता ना अबही कतना लोग के जान जाये वाला बा. अगर एह घोटाला के हर परत उघार हो गइल त बाहर से बेसी डाक्टर जेल का भीतर बन्द भेंटइहे. एह योजना का तहत काम करे वाला निजी अस्पतालन में जम के अन्हेरगर्दी मचल बा. सभके इहे लागत बा कि समय रहते गंगा नहा लिहल जाव. जे नइखे नहा पवले से टुकुर टुकर दोसरा के नहात देखत बा कि कहियो त हमरो मौका मिली. हमहूं एहीं ग डुबकी मार मार के नहाएब.


text:
सिनेमा भोजपुरी के चर्चित अदाकारा रानी चटर्जी शादी रचाके ससुरारी चल गइल बाड़ी आ अब अपना साजन का घर, माने कि ससुराल, में अपना साजन का साथ रहत बाड़ी आ अपना ससुराल के पूरा ख्याल राखत बाड़ी.
रूकी. कुछ अइसन वइसन सोचल गलत होई काहें कि सगरी मामिला फिल्मी बा. रानी चटर्जी के नईकी फिल्म के नामे ह ‘‘रानी चली ससुराल’’. आदिशक्ति इंटरटेन्मेंट आ मुंबाजी आर्टस के बैनर तले बनत निर्माता महेश पाण्डेय के फिल्म ‘‘रानी चली ससुराल’’ के पूरा शूटिंग पिछला दिने राजपिपला में करावल गइल. लेखक-निर्माता महेश पाण्डे के एह पारिवारिक फिल्म में रानी चटर्जी गाँव के सीधवा-सोझ लड़की बनल बाड़ी. रानी के अपजिट बाड़न नया नया आइल मनमोहन तिवारी. निर्देशन करत बाड़े मुकेश पाण्डेय.
फिल्म में रानी चटर्जी, संजय पाण्डेय, मनोज टाईगर, विकास सिंह, किट्टू, मनोज वर्मा, प्रिया पाण्डेय, जय सिंह, ललन सिंह अउर नवोदित मनमोहन तिवारी के खास भूमिका बा. गीतकार विनय बिहारी अउर अमिताभ नंदा, संगीतकार सुरेश आनंद, नृत्य-निर्देशक बाली, संवादलेखक माधव निराला, छायाकार मिहिर, संपादक चिराग जैन, एक्शन मास्टर सिंह इज किंग हउवे.
एकर पोस्ट प्रोडक्शन आजु काल्हु मुंबई में जोर-शोर से चलत बावे.
(प्रशांत निशांत के रपट से)


text:
अपना आजादी के चउसठँवा सालगिरह पर हम एकसौ बीस करोड़ भारतीयन के बधाई देत बानी.
पिछला सात साल से हम एतिहासिक लाल किला से रउरा सभ के संबोधित करत आ रहल बानी. एह सात साल में हमनी के देश बहुते प्रगति कइले बा. एह दौरान हमनी का विकास का राह पर तेजी से आगा बढ़ल बानी जा आ कई तरह के सफलता हमनी का हासिल कइले बानी जा. तबहियो हम मानत बानी कि अबही बहुत कुछ करे के बा. हमनी के अपना देश से गरीबी आ अशिक्षा दूर करे के बा. आम आदमी के बेहतर स्वास्थ्य सुविधा मुहैया करावे के बा. अपना नवहियन के रोजगार संभावना उपलब्ध करावे के बा.
आगा के राह लमहर आ टेढ़-मेढ़ बा.खास कर के देश के भीतर आ बाहर के मौजूदा हालात अइसन बा कि अगर हमनी का सूझबूझ आ सम्हर के काम ना कइनी जा त हमनी के सुरक्षा आ समृद्धि के नुकसान हो सकेला. दुनिया के अर्थव्यवस्था थथमल जात बा. दुनिया के विकसित देश खास कर के अमेरिका आ पश्चिमी यूरोप के देश माली संकट से गुजरत बाड़े. मध्यपूर्व के बहुते अरब देशन में अस्थिरता के माहौल बा. हमनियो का देश में कुछ लोग गड़बड़ी पैदा कइल चाहत बा जेहसे कि हमनी के विकास रुक जाव. एह सब के नकारात्मक प्रभाव पड़े वाला बा हमनी पर. बाकिर हमनी का अइसन होखे ना देब जा. हम जानत बानी कि अगर हमनी का एक जुट हो के काम करी जा बहुते चुनौती के सामना कर सकीले जा. लेकिन जरूरी ई बा कि हमनी का निजी हित आ राजनीतिक हित से उपर उठ के देश के महत्वपूर्ण समस्यन पर सहमति बनाई जा.
अपना सैनिकन के बलिदान, किसानन आ कर्मचारियन के मेहनत का बल पर बनल नींव पर हमनी का आधुनिक भारत के महल खड़ा करत बानी जा. ओह लोग के मेहनत आ बलिदान के बेकार ना जाये दिहल जाई. हमनी का अपना आजादी के लड़वइयन के सपना साकार करब जा.
पिछला सात साल में हमनी के सरकार राजनीतिक स्थिरता आ सामाजिक आर्थिक बढ़न्ती खातिर काम कइले बिया. हमनी का देश में एगो साम्प्रदायिक सद्भाव के माहौल बनवले बानी जा.
एह सात साल का दौरान हमनी के आर्थिक विकास के गति तेज रहल बा. साल २००८ में आईल दुनिया के मन्दी आ दुनिया के बाजार में उर्जा अउर उपभोग के सामानन के बढ़त दाम का बावजूद हमनी का सफलता हासिल करत बानी जा.
हमनी का देश में गैरबरोबरी दूर करे में लागल बानी जा. पिछला सात साल में हमनी का अनुसूचित जाति जनजाति, अल्पसंख्यकन,औरतन आ बुतड़ूअन के खास ध्यान रखले बानी जा.
हमनि का इसन कानून बनवले बानी जा जेहसे हमनी के लोग के मूलभूत सुविधा मिले के गारण्टी रहे. शिक्षा, रोजगार आ सूचना के अधिकार मुहैया करवला का बाद हमनी का जल्दिये भोजन के सुरक्षा वाला कानून बनाएब सँ.
पिछला सात साल में दुनिया के विभिन्न देशन से हमनी के संबंध मजगर आ पोढ़ भइल बा. हमनी के कठोर मेहनते के फल हवे कि हमनी का आजु बहुते आत्माभिमान आ आत्मविश्वास पवले बानी जा.
ई सफलता साधारण ना हई सँ. आजु दुनिया हमनी के बेवत के मानत बा कि हमनी का दुनिया के एगो बड़हन आर्थिक ताकत बानी जा. बाकिर भ्रष्टाचार के समस्या हमनी के ओह बदलाव का राब में बड़हन बाधा बन गइल बा.
पिछला कुछ महीना में भ्रष्टाचार के बहुते मामिला सामने आइल बा. कुछ मामिला में केन्द्र सरकारो के लोग पर भ्रष्टाचार के आरोप लागल बा आ कुछ में राज्य सरकारो का लोग पर.
भ्रष्टाचार के जवन मामिला सामने आइल बाड़ी सँ तवना में हमनी का कड़ा से कड़ा कार्रवाई करत बानी जा. चूंकि ई मामिला सब अबही अदालत में विचाराधीन बाड़ी सँ एहसे एह पर हम बेसी ना बोलब.
ई जरूरी बा कि जब हमनी का एह तरह के बाति पर विचार करी जा त अइसन माहौल मत बना दी जा कि देश के बढ़न्तिये पर सवाल खड़ा हो जाव. एह मसलन पर कवनो चर्चा एह तरह से होखे के चाहीं कि ओहसे हमनी के मन के विश्वास झलके कि एह समस्या से हमनी का निबट लेब जा.
भ्रष्टाचार कई रूप मे सामने आवेला. कबो आम आदमी के कल्याण खातिर दिहल धन सरकारी अधिकारियन का पाकिट में चल जाला. कबो कुछ खास लोग के फायदा चहुँपावे खातिर विवेकाधीन अधिकारन के गलत इस्तेमाल कइल जाला. अइसनका उदाहरण बाड़ी सँ जब सरकारी ठेका गलत आदमियन के गलत तरीका से दिहल गइल बा. हमनी का अइसनका हरकतन के बेलगाम ना छोड़ सकी सँ.
हमार मानना बा कि कवनो अइसन अकेला बड़हन डेग नइखे जेहसे कि भ्रष्टाचार के खतल कइल जा सके. असल में हमनी का कई मोर्चा पर एक साथे लड़े के होई.
हमनी का आपन न्याय प्रणाली सुधारे के होई. सभका मालूम हो जाये के चाहीं कि भ्रष्ट आदमी के खिलाफ तुरते कार्रवाई होई आ ओकरा सजा मिल के रही. यदि हमनी के न्यायप्रणाली बढ़िया से काम करे त सरकारी अधिकारी लोभ लालच भा राजनीतिक दबाव में कुछऊ गलत करे से पहिले पाँच बेर सोचीहे.
बड़का जगहन पर होखे वाला भ्रष्टाचार रोके खातिर हमनी का एगो मजबूत लोकपाल चाहत बानी जा. एह खातिर हालही में संसद में एगो विधेयक पेश कइले बानी जा. अब संसदे तय कर सकेले कि कवना तरह के लोकपाल प्रावधान बनावल जाव. एह विधेयक पर उठत विरोधो से हम वाकिफ बानी. बाकिर जे लोग विरोध में बा ओह लोग के संसद, राजनीतिक दल, आ मीडिया का सामने आपन बाति कहे के चाहीं. हमार इहो मानना बा कि एह खातिर भूख हड़ताल आ आमरण अनशन ना करे के चाही.
लोकपाल के दायरा में न्यायपालिका के ले आवल ठीक ना रही. हमनी के मानना बा कि एह तरह के प्रावधान न्यायपालिका के आजादी का खिलाफ होई. हँ, हमनी के एगो अइसन ढाँचा जरूरे चाही कि न्यायपालिको बेसी जबाबदेह बन सको. एही खातिर संसद में न्यायायिक जिम्मेदारी विधेयक ले आवल गइल बा. हमरा पूरा विश्वास बा कि ई विधेयक संसद से पारित हो जाई.
एगो सचेत पत्रकारिता आ जागरूक नागरिक भ्रष्टाचार से लड़े में बहुते सहायता दे सकेले. भारत के पत्रकारिता अपना आजादी आ सक्रियता खातिर दुनिया भर में जानल जाले. सूचना के अधिकार पारित करा के हमनी का प्रेस आ नागरिकन के एह दिसाईं नजर राखे वाला अधिकार दिहले बानी जा.
आजु बहुते सरकारी फैसला, जवन एह अधिकार का बिना सामने ना आ पाइत, सभका जानकारी में आ जात बा. हम मानीले कि भ्रष्टाचार मेटावे का दिसाईं ई एगो बड़हन डेग हवे.
कई बेर सरकारी विवेकाधिकार दुर्लभ संसाधनन के आंवटन में भा अनुमति दिहला में गलत इस्तेमाल कइल जाला. एह बाति पर सोचत बानी जा. आ जहाँ ले संभव हो पाई विवेकाधिकार के खतम कइल जाई.
कवनो सरकार हर साल हजारो करोड़ के ठेका देबेले. एह फैसलन पर लगातार शिकायत मिलत रहेला. हमनी का एगो समिति एह बाति पर विचार करे खातिर बनवले रही जा कि सरकारी खरीद में भ्रष्टाचार कइसे खतम कइल जाव. समिति के सलाह आइल बा कि दुनिया के बाकी देशन का तरह हमनियो का देश में सरकारी खरीद के सिद्धान्त व्यवहार आ प्रक्रिया के कानून बना दिहल जाव. एही साल का अन्त ले एकर विधेयक संसद में पेश कइल जाई.
हाल का बरीसन में हमनी का कई क्षेत्र में स्वतत्र नियामक प्राधिकरण बनवले बानी जा. ई प्राधिकरण बहुते उ फैसला ले रहल बावे जवन पहिले सरकार लेत रहुवे. हालांकि अबही अइसन कवनो कानून नइखे जवना से एह प्राधिकरण का काम पर नजर राखल जा सके आ जबाबदेह बनावल जा सके, बिना ओकर आजादी छिनले. अइसनको कानून बनावे पर विचार करत बानी जा.
भ्रष्टाचार पर हम अतना कुछ कह चुकल बानी काहे कि हम जानत बानी कि आजु ई समस्या हमनी सभका सोझा एगो बड़हन चिन्ता के विषय बा. बाकिर ई अइसन समस्या हवे जवना खातिर सरकार का लगे कवनो जादू के छड़ी नइखे. भ्रष्टाचार का खिलाफ लड़ाई में हमनी का कई मोर्चा पर एक साथ लागल बानी जा. हम चाहब कि सगरी राजनीतिक दल एह मामिला में हमनी का साथ कंधा मिला के खड़ा होखे. भ्रष्टाचार खतम करावे खातिर हमनी का संसद में कई गो विधेयक पेश कइले बानी जा आ पेश करे वाला बानी जा. हम चाहब कि सगरी राजनीतिक दल एह काम में विधेयकन के कानून बनावे में हमनी के साथ दीही. भ्रष्टाचार का मसला पर अन्त में हम इहे कहल चाहब कि भ्रष्टाचार से लड़ाई तबे जीतल जा सकेला जब भारत के हर नागरिक एह काम में साथ देव.
एह साल खेती में मिलल उपलब्धता खातिर हम देश के किसानन के बधाई देत बानी. खाद्यान्न के उपज एह साल रिकार्ड बनवले बा. गेंहू मकई दाल तिलहन सभकर उपज में रिकार्ड बनल बा. किसानन के एह कड़ा मेहनते का चलते आजु खाद्यान्न, चीनी, आ कपास के निर्यात करे के सोचल जात बा.
आजु खेती का क्षेत्र में दुसरका हरित क्रांति के जरूरत बा. भोजन के बढ़त दाम से हमनी का तबे निबट सकब जब खेती के पैदावार आ उत्पादन क्षमता बढ़ावल जाई. भोजन के सुरक्षा कानूनो खातिर कृषि उत्पादन में बढ़ोतरी भइल जरूरी बा. बारहवीं योजना में हमनी का एह दिसाईं आपन प्रयास बढ़ाएब.
आजु हम अपना खेतिहर भाई बहिन, खास कर के छोटका आ सीमान्त किसान, के भरोसा दिआवल चाहत बानी कि हमनी का ओह लोग के जरूरत के हमेशा खास ध्यान राखल करब. हमनी के पूरा प्रयास रही कि किसानन के खाद, बीज आ उधार के सहज साधन मिले. हमनी का इहो चाहत बानी जा कि पटवन के बढ़िया से बढ़िया से सुविधा किसानन के दिहलजाव जेहसे कि बरखा भरोसे ओह लोग के कम रहे के पड़े.
आजु देश लगातार महँगाई के मार झेलत बा. कवनो सरकार के ई पहिला जिम्मेदारी बनेला कि महँगाई पर काबू करे. हमनी के सरकार एह जिम्मेदारी के बखूबी समुझत बिया. दाम पर काबू पावे के हमनी के लगातार कोशिश करत बानी जा. कई बेर दाम बढ़ावे के मूल कारण देश के बाहर के हालात होला. पेट्रोलियम उत्पाद, खाद्यान्न, आ खाये वाला तेल के दाम हाल का समय में दुनिया का बाजार में तेजी से बढ़ल बा. चूंकि हमनी का ई सामान बड़हन मात्रा में आयात करीले से कवनो बढ़ल दाम देश पर मुद्रास्फीति के दबाव बढ़ावेला. कई बेर हमनी के सफलतो मिलल बा दाम पर काबू पावे में बाकिर ऊ सफलता टिकाऊ ना रहल. कुछ दिन पहिले लोग के महँगाई पर चिन्ता पर संसद में विचारो विमर्श भइल. हम रउरा सभ के भरोसा दिहल चाहत बानी कि हमनी का हालात पर लगातार नजर रखले बानी जा कि महँगाई पर काबू पावे खातिर कवन नया कदम उठावल जा सकेला. आवे वाला समय में ई समाधान खोजल हमनी के खास प्राथमिकता में बनल रही.
हम एहू बात से पूरा तरह से वाकिफ बानी के देश के कुछ हिस्सा में उद्योग, संसाधन, आ नगर विकास खातिर भइल जमीन अधिग्रहण से तनाव उपजल बा. एह तरह के अधिग्रहण से हमनी के किसान प्रभावित भइल बाड़े. सार्वजनिक मकसद से जमीन के अधिग्रहण बेशक जरूरी होला बाकिर एकरा साफ आ पारदर्शी तरीका से होखे के चाहीं. जवना लोग के आजीविका ओही जमीन पर टिकल बा ओह लोग के हितो के पूरा रक्षा होखे के चाही. हमनी का तय करब जा कि जमीन अधिग्रहण का मामिला में केहू का साथे कवनो बेइन्साफी ना होखे. हमनी के सरकार एह बारे में ११७ साल पुरान कानून बदल के नया जमीन अधिग्रहण आ पुनर्वास कानून ले आवल चाहत बिया जवन आगा के सोचत आ संतुलित होखे. एह तरह के ड्राफ्ट विधेयक बना लिहल गइल बा आ ओह पर आम सहमति बनावे के कोशिश हो रहल बा. एह दिसाईं जल्दिये संसद में विधेयक पेश कइल जाई.
पिछला सात साल में शिक्षा आ स्वास्थ्य का क्षेत्र में अपना हासिल से हमनी का संतुष्ट बानी जा. चाहे ऊ प्राथमिक शिक्षा होखे, माध्यमिक शिक्षा होखे भा उच्च शिक्षा हमनी का हर स्तर पर बढ़न्ती खातिर ठोस उपाय कइले बानी जा. एकर बढ़िया परिणामो मिलल बा. पिछला कुछ साल में शिक्षा का क्षेत्र में मूलभुत सुधार भइल बा. आजु हर नागरिक के प्राथमिक शिक्षा के अधिकार मिल गइल बा. अब हमनी का माध्यमिक शिक्षा के सर्वव्यापी बनावल चाहत बानी. रोजगार मूलक शिक्षा आ कारीगरी बढ़ावे वाला बदलाव अब एह महत्वपूर्ण क्षेत्र में खास जगहा बना लिहले बा. जरूरी बा कि हमनी का शिक्षा का क्षेत्र में हर पहलू पर समहर नजर राखी जा. एह चलते हमनी का शिक्षा आयोग बनावे के तय कइले बानी जे शिक्षा के हर स्तर के बढ़िया बनावे का दिसाईं नया तरीका सुझाई.
हम कई बेर ११वीं योजना के शिक्षा योजना कहले बानी. १२ वीं योजना में वइसने प्राथमिकता स्वास्थ्य क्षेत्र के दिहल जाई जइसन कि ११वीं योजना में शिक्षा क्षेत्र पर दिहल गइल रहे.हम राष्ट्रीय विकास परिषद का सोझा प्रस्ताव राखब कि १२वीं योजना खास कर के स्वास्थ्य पर केन्द्रित होखो. हम इहो भरोसा दिआवल चाहत बानी कि शिक्षा आ स्वास्थ्य के खास क्षेत्र खातिर धन के समस्या ना आवे दिहल जाई.
बहुते दिन ले हमनी के देश में असंगठित मजदूरन खातिर स्वास्थ्य बीमा के कवनो सुविधा ना रहल. साल २००८ में हमनी का गरीबी रेखा से नीचे रहे वाला अंसगठित मजदूरन खातिर राष्ट्रीय स्वास्थ्य बीमा योजना के शुरु कइनी. पिछला साल एह योजना में मनरेगा, घरेलू काम करे वालन के, बीड़ी मजदूरन के, फेरी लगावे वालन के शामिल करवनी. आजु राष्ट्रीय स्वास्थ्य बीमा योजना देश के अढ़ाई करोड़ मजदूरन के सुरक्षा दे रहल बा. हमनी के सरकार के पुरा कोशिश रही कि बेसी से बेसी मजदूरन के एह योजना में ले आवल जाव.
हमनी का देश में भौतिक संसाधन विकसित करे में लगातार लागल बानी जा. एह काम में बहुते धन निवेश के जरुरत पड़ेला. एही चलते पिछला सात साल में हमनी का वइसन योजना बनवले बानी जवना से संसाधन के विकास में निवेश के बढ़ावा मिले. पिछला सात साल में सकल घरेलू उत्पाद का हिसाब से एह क्षेत्र में निवेश डेढ़ गुना भइल बा. पेट्रिलयम उत्पादन में, बिजली उत्पादन में, हवाई अड्डा, सड़क खास कर के गाँव के सड़क, आ बन्दरगाह में हमनी के क्षमता मे बहुते बढ़ोतरी भइल बा. उदाहरण खातिर बिजली उत्पादन १०वीं योजना का मुकाबिले ११ वीं योजना में दुगुना हो गइल बा. १२ वीं योजना में हमनी का संसाधन में निवेश अउरी बढ़ावे जा रहल बानी. देश के सुदूर पिछड़ल आ गँवई इलाकन पर एहमें खास ध्यान दिहल जाई. ओह इलाकन के सड़क आ रेलमार्ग से जोड़े के प्राथमिकता दिहल जाई.
अपना शहरी गरीब भाई बहिनन खातिर हमनी का एह साल बड़हन काम कइले बानी जा. राजीव आवास योजना के हालही में स्वीकृति दिहल गइल बा. एह योजना से हमनी का देश के झुग्गी झोपड़ी मुक्त बनावल चाहत बानी जा. चाहत बानी कि झुग्गी झोपड़ी में रहे वालन के साफ आवास दिहल जाव जहाँ पानी बिजली के सुविधा रहे. राज्य सरकारन का साथ मिल के हमनी का राजीव आवास योजना के राष्ट्रीय मिशन बनाएब जा.
औरतन आ बचवन में कुपोषण हमनी खातिर चिन्ता के बाति बा. एह समस्या से निबटे खातिर हमनी का कई गो काम कइले बानी खास करे के दू गो नया योजना चलावल गइल बा. हमनी का इहो तय कइले बानी कि हमनी का एगो बढ़िया बनावल समन्वित बाल विकास सेवा योजना के अगिला छह महीना में लागी करब जाव जेहसे कि बचवन में कुपोषण के समस्या से निजात पावल जा सके.
जनगणना २०११ का आँकड़न में अधिकतर मामिला में विकास देखल जा रहल बा, बाकिर हमनी खातिर ई बहुते दुखदायी चिन्ता बा कि हमनी के लिंगअनुपात पिछला जनगणना से बिगड़ल लउकत बा. एह समस्या से मुक्ति खातिर ई जरूरी बा कि मौजूदा कानूनन के कड़ाई से पालन कइल जाव आ इहो कि औरतन आ लड़िकियन का प्रति समाज के नजरिया में बदलाव ले आवल जाव. हम राज्य सरकारन से आ सामजिक सेवा संगठनन से खास अपील करब कि औरतन के सशक्तिकरण आ समाज में ओह लोग के हैसियत बढ़ावे का दिसाईं काम कइल जाव.
पिछला महीना मुंबई में भइल आतंकी हमला हमनी के चेतावत बा कि आतंकवाद का खिलाफ लड़ाई में तनिको लापरवाही ना होखे के चाहीं. ई एगो लमहर लड़ाई बावे जवना में केन्द्र सरकार, राज्य सरकार, आ आम आदमी सभका शामिल होखे के पड़ी. हमनी का अपना खुफिया आ सुरक्षा तंत्र के लगातार मजबूत बनावत आइल बानी जा आ आगहू बनाएब जा.
नक्सलवादो से निबटे खातिर हर संभव प्रयास कइल जा रहल बा. हमनी का ओह कारणे के खतम कर दिहल चाहत बानी जवना से ई समस्या पैदा होले. एह से हमनी का देश के चुनिंदा साठ गो पिछड़ल आ आदिवासी जिलन में विकास योजना पर अगिला दू साल में तीन हजार तीन सौ करोड़ के खरचा करे जा रहल बामी.
अपना तेज विकास का साथेसाथ पर्यावरण के बचावलो हमनी खातिर बड़का चुनौती बा. जलवायु में आवत बदलाव हमनी के विकास कार्यक्रम आ राष्ट्रीय संसाधनन खातिर खतरा बनल बा. जलवायु में आवत बदलाव पर हमनी का आठ गो मिशन बनवले बानी आ ओकरा के पूरा करे में लागल बानी. गंगा नदी के सफाई आ संरक्षण खातिर राष्ट्रीय गंगा नदी बेसिन प्राधिकरण बनावल गइल बा. एगो राष्ट्रीय हरित न्यायाधिकरणो बनावल गइल बा जवन कि पर्यावरण से जुड़ल विवादन पे तेजी से फैसला ले सकी. आवे वाला महीनन में हमनी का एहो पर्यावरण आकलन आ नियामक प्राधिकरण बनावे जा रहल बानी जवन कि पर्यावरण स्वीकृति के रफ्तार तेज करी.
तेज आर्थिक विकास का चलते हमनी के देश आ समाज में तेज बदलाव हो रहल बा. आजु हमनी के लोग भविष्य का ओर नया आशा से देख रहल बा. आजु लोग के उम्मीद बहुते बढ़ गइल बा. हमनी के नौजवान नया नया उपलब्धता हासिल करत बाड़े. हमनी का अइसन माहौल बनावे के चाहीं जेहसे लोग के उर्जा आ उत्साह के राष्ट्रनिर्माण में लगावल जा सके. हमनी के संस्थान लोग के क्षमता के भरपूर उपयोग खातिर उत्साहित करे. हमनी के उद्यमी आ व्यवसायी अपना काम में कवनो बाधा मत पावसु. उद्योगी लोग नया उद्यम शुरू करे जेहसे हमनी के नौजवानन के उत्पादक रोजगार के नया राह मिलत रहो. हमनी का ओह तरह के राजनीति आ सोच से फरका रहे के चाहीं जवन कि उद्योग, व्यवसाय आ निवेश से जुड़ल लोग का मन में संशय भा अनेसा पैदा करे.
१२० करोड़ के आबादी वाला हमनी के लोकतंत्र खातिर ई कवनो साधारण हासिल नइखे कि बहुते धर्म, भाषा, आ सभ्यता का बावजूद हमनी का विकास का राह पर तेजी से आगा बढ़त बानी जा. हम देश के नागरिकन के एह हासिल खातिर बधाई देत बानी. बाकिर हमनी के इहो सुनिश्चित करे के चाही कि तेज विकास का चलते गैर बरोबरी मत बढ़ जाव.
हमनी का अपना विशाल आ बहुमुखी देश के तेज विकास का राह से बदले का सफर पर चलल बानी जा. अइसन विकास जवन देश के हर नागरिक खातिर होखे. स्वाभाविक बा कि बदलाव का एह प्रक्रिया में कुछ तनावो पैदा हो जाव. लोकतंत्र में वइसन तनाव राजनीतिक ध्रवीकरण के विषयो बनि जाला. हमनी के देखे के होई कि राजनीतिक दलन का बीच एक दोसरा के विरोध आ वाद विवाद से प्रगति के रफ्तार में कमी मत आवे.
हमनी के इहो भरोसा होखे के चाही कि हमनी के लोकतंत्र, हमनी के संस्थान, हमनी के सामाजिक आदर्श आ मूल्य कवनो तरह के बाधा से निबटे में सक्षम बावे. हमनी के खुद अपना पर भरोसा होखे के चाही. ई आस्था कि हमनी का अपना खातिर आशावादी भविष्य बना सकीले. ई आस्था कि एक रहि के हमनी के अधिकतर कठिनाई से पार पा लेब जा. आईं हमनी का अपना देश के उज्जवल भविष्य बनावे में लागी जा.
दुलरुआ लड़िका लोग, हमरा साथे नारा लगावऽ लोग
जय हिन्द !
जय हिन्द !
जय हिन्द !
(जानकारी – ई भाषण १५ अगस्त २०११ के लालकिला का प्राचीर से दिहल गइल प्रधानमंत्री के भाषण के भोजपुरी अनुवाद ह. प्रधानमंत्री अपना भाषण के हिन्दी में पढ़ले. – संपादक)


text:
(मंगल, 20 दिसंबर)
देश
- वार रूम लीक मामला में लंदन के अदालत ने रविशंकरन के प्रत्यार्पण का बारे में सबूत सकार लिहलसि.
- झारखण्ड के 82 विधायकन में से 19 गो विधायक अबले अपना संपत्ति के घोषणा कइले बाड़े. एहमे कवनो मंत्री शामिल नइखन.
- राष्ट्रपति प्रतिभा पाटील आजु नौसेना दिवस पर आईएनएस सुभद्रा पर सवार होके नौसेना के 81 पोत आ 44 विमान के भारीभरकम बेड़ा के निरीक्षण कइली.
- लोकपाल विधेयक 27 दिसम्बर के संसद में पेश होखी आ एकरा के पारित करावे खातिर सत्र तीन दिन खातिर बढ़ा दिहल गइल बा.
- मंगल का दिने संसद में विपक्ष फेर केंद्रीय गृह मंत्री पी. चिदम्बरम के लोकसभा में बोले से रोके खातिर जम के हंगामा कइलसि.
- मध्य प्रदेश पर्यटन विकास निगम के ट्रेवल एजेंट्स एसोसिएशन ऑफ इंडिया का तरफ से ‘बेस्ट स्टेट टूरिज्म बोर्ड ऑफ द ईयर’ पुरस्कार से सम्मानित कइल गइल.
- कोलकाता के तिलजाला इलाका में रबड़ के जूता बनावे वाली एगो फैक्टरी में सोमार का राति आग लाग गइल बाकिर केहु हताहत नइखे भइल.
- जनता पार्टी के अध्यक्ष सुब्रह्मण्यम स्वामी काल्हु सोमार का दिने कहलन कि ऊ राजग में शामिल होखल चाहत बाड़न.
- भंवरी मामला में आखिरकार कांग्रेसी विधायक मलखान सिंह के गिरफ्तार कर लिहलसि सीबीआई.
- वाम मोर्चा पश्चिम बंगाल के शराब त्रासदी पर बोलावल सर्वदलीय बैठक के बहिष्कार कर दिहलसि काहे कि सरकार मार्क्सवादी कार्यकर्तन पर से आरोप वापिस लेबे के तइयार ना भइल.
- अब दूरंतो रेलगाड़ियनो खातिर ‘तत्काल’ आरक्षण के सुविधा पहली अप्रेल से मिले लागी.
- दिल्ली विधानसभा के शीतकालीन सत्र 9 जनवरी से तेरह जनवरी ले चलावल जाई.
- अन्ना हजारे के अनशन खातिर माँगल मध्य मुम्बई के एमएमआरडीए मैदान खातिर महाराष्ट्र सरकार दू लाख रुपिया रोज के किराया मँगले बिया.
- केंद्रीय कृषि मंत्री शरद पवार के थपड़ियावे के आरोपी हरविंदर सिंह के सोमार का दिने अदालत से जमानत मिल गइल.
- जयललिता अपना पुरान सखी शशिकला आ ऊनुका परिवार के लोग समेत 13 लोग के एआईएडीएमके से निकाल दिहली काहे कि ई लोग सरकारी काम में दखल देत रहुवे.
- यमुना नदी के सफाई में जापान से सहायता लेत बिया केन्द्र सरकार. कहली केंद्रीय वन एवं पर्यावरण मंत्री जयंती नटराजन.
- राजीव गाँधी आ इंदिरा गांधी के गुणगान करे वाला विज्ञापन पर केन्द्र सरकार 7.25 करोड़ रुपिया खर्चा कइलसि.
- हालही में करावल चण्डीगढ़ निकाय चुनाव में कवनो पार्टी के बहुमत नइखे मिलल. पहिले एह पर कांग्रेस के कब्जा रहुवे.
- अटल बिहारी बाजपेयी के जनम दिन पच्चीस दिसंबर के भाजपा सुशासन दिवस का रूप में मनाई.
दुनिया के खबर
- भारत में रूस के राजदूत एलेक्जेंडर कदाकिन अपना देश के ओह लोगन के मतिहीन बतवले बाड़न जे ओहिजा गीता पर रोक लगावे के मुहिम चलवले बा.
- पाकिस्तान कहले बा की ऊ अफगानिस्तान से सटल अपना सीमा समन्वय केंद्रन के बंद नइखे कइले.
- पाकिस्तान प्रधानमंत्री यूसुफ रजा गिलानी अपना देश में सैन्य तख्तापलट के अफवाह खारिज कइले बाड़न.
- मंगल का दिने चीन नाइजीरिया खातिर एगो संचार उपग्रह के प्रक्षेपण कइलसि.
- फेसबुक के नया मुख्यालय अब मुख्यालय कैलीफोर्निया के मेनलो पार्क सिटी में चल गइल बा.
- इराक के सर्वोच्च न्यायिक परिषद देश के उपराष्ट्रपति तारिक अल-हाशिमी का खिलाफ गिरफ्तारी वारंट जारी कर दिहले बावे.
- पाकिस्तान खातिर जासूसी करे का आरोप में राजस्थान के श्रीगंगानगर जिला में एगो सरकारी क्लर्क के काल्हु सोमार का दिने गिरफ्तार कइल गइल.
- फ्रांस में भइल एगो थीम पार्टी ‘नाजी पार्टी’ में जाये वाला ब्रिटेन के कंजरवेटिव पार्टी सांसद एडन बर्ले के प्रधानमंत्री डेविड कैमरन हाउस ऑफ कामंस के सहायक पद से बर्खास्त कर दिहले.
- उत्तर कोरिया के शीर्ष नेता किम जोंग-इल के दिल के दौरा से निधन का बाद उनुका छोटका किम जोंग-उन के ताजपोशी कर दिहल गइल. ओहिजा खानदानी तानाशाही चलत बा.
- लीबिया में गायब हजारो मिसाइल से लंदन ओलम्पिक पर खतरा बतावल जा रहल बा.
व्यापार व्यवसाय के खबर
- सॉफ्टवेयर उत्पाद विकसित करे में भारत पीछे रह गइल बा. कहलन हॉटमेल के संस्थापक सबीर भाटिया.
- संसद के लोक लेखा समिति सोमार का दिने संसद में पेश अपना रपट में कहले बिया कि छह साल पहिले प्रसार भारती आ भारतीय क्रिकेट कंट्रोल बोर्ड का बीचे भइल गलत करार से राजस्व के 3.39 करोड़ रुपिया के नुकसान भइल.
- सोमार का दिने शेयर बाजार में गिरावट रहल आ सेंसेक्स 112 अंक नीचे बंद भइलॆ
- एह साल चीनी के उत्पादन 19 फीसदी अधिका भइल.
- देश में कोयला के कमी सकारत कोयला मंत्री श्रीप्रकाश जायसवाल कहले कि बिजली संयंत्रन के कोयला आयात करे का बारे में सोचे के चाहीं.
मनोरंजन का दुनिया से
- पीटीवी पर भारतीय शो ना देखवला का चलते ओकर टीआरपी घट गइल बा.
- ‘डैम 999’ के गीत ऑस्कर के दौड़ में चुनाइल 39 गो गीतन में शामिल बा जवना में से कवनो एगो गीत के 84वां ऑस्कर पुरस्कार में मूल गीत के पुरस्कार मिल सकी.
- अभिनेता-निर्देशक फरहान अख्तर ‘डॉन’ सीरीज के तिसरको फिलिम बनावे से इंकार नइखन करत बाकिर कहलन कि ऊ दोसरो शैली के फिलिम बनावल चाहत बाड़न.
- आइटम गर्ल राखी सावंत आरोप लगवली कि बॉलीवुड अभिनेत्री कैटरीना कैफ ‘अग्निपथ’ के आइटम गीत ‘चिकनी चमेली’ में उनुकर नकल कइले बाड़ी.
खेल के खबर
- अखिल भारतीय फुटबाल महासंघ स्टार स्ट्राइकर सुनील छेत्री के साल 2011 के बेहतरीन फुटबाल खिलाड़ी चुनले बा.
- पाकिस्तान क्रिकेट बोर्ड मोहसिन खान के इंग्लैंड से होखेवाला सीरीज खातिर अंतरिम कोच बरकरार रखले बा.
- भारतीय राइफल संघ देश खातिर अकेला व्यक्तिगत ओलम्पिक स्वर्ण पदक जीते वाला निशानेबाज अभिनव बिंद्रा खातिर भारत रत्न के सम्मान मँगलसि.
- भारत के महिला हॉकी टीम अर्जेंटीना के शहर पाराना में भइल टूर्नामेंट में कांस्य पदक हासिल कइलसि.


text:
हरतालिका तीज 2022 हरियाली तीज हिन्दू धर्म में बहुत विधिवत मनावल जाला। ई हिन्दू पंचांग के अनुसार श्रावण मास के शुक्ल पक्ष के तृतीया तिथि के मनावल जाला।…
Devshayani Ekadashi 2022: हिंदू धरम में एकादशी तिथि के विशेष महत्व होला। एकादशी तिथि भगवान विष्णु के समर्पित मानल गइल बा। मान्यता बा कि एह दिन भगवान…
Vat Savitri Vrat 2022: हिंदू धरम में वट सावित्री व्रत आ शनि जयंती के बहुत महत्व हs आ अबकी बेर ई दुनु त्योहार 30 मई सोमवारी अमावस्या के दिन पड़ल बा,…
दिल्ली समेत देश के कवनो हिस्सा में अतवार के ईद के चांद नजर ना आइल, एहिसे ईद-उल-फित्र के त्योहार मंगर के मनावल जाई आ सोमार के 30वां आ आखिरी रोजा होई।…
स्न्नान (नहान) आ दान के परब अक्षय तृतीया अबकी बेर 3 मई के पड़ रहल बा। एह दिन कवनो सुभ काम जइसे बियाह, सगाई, मुंडन, गृह प्रवेश (घरभोज), नाया उधयोगन के…
जदयू अल्पसंख्यक प्रकोष्ठ कावर से बियफे के हज भवन में दावत-ए-इफ्तार केआयोजन कइल गइल बा। एमे एक बेर बिहार के राजनीति के धुरंधरन के जमावड़ा लागे…
चैत्र महीना के पूर्णिमा तिथि के दिन हनुमान भक्त हनुमान जी के जन्मोत्सव मनावल जाला। देशभर में एह पर्व के बहुते धूमधाम के संगे मनावल जाला। भगवान श्री…
सतुआन भोजपुरी संस्कृति के काल बोधक पर्व ह। हिन्दू पतरा में सौर मास के हिसाब से सुरूज जहिआ भूमध्य रेखा (बिसुवत रेखा) से उत्तर के ओर जाले तहिये ई पर्व…
Chaiti Chath 2022: लोक आस्था आ सूर्य उपासना के पर्व चैती छठ के तीसरका दिने बियफे के साँझ के व्रती लोग अस्ताचलगामी सुरूज़ भगवान के अरघ देला के बाद आज…


text:
बिहार में एक बार फिर से प्लेटफार्म टिकट का मूल्य बढ़ा दिया गया है। बिहार के कई स्टेशनों पर अब ₹10 के बजाय ₹50 में मिलेगा। हालांकि यह वृद्धि अस्थाई तौर पर की गई है। छठ पर यात्रियों की बढ़ती भीड़ को देखते हुए यह निर्णय लिया गया है। सोनपुर रेल मंडल प्रशासन ने नौ दिनों के लिए आधा दर्जन से अधिक स्टेशनों के प्लेटफार्म टिकट की दर को 10 रुपये से बढ़ाकर 50 रुपये कर दिया है। इसी तरह का फैसला पंडित दीन दयाल उपाध्याय जंक्शन रेल मंडल के कई स्टेशनों पर भी किया गया है। इसका असर बिहार के एक दर्जन से अधिक बड़े स्टेशनों पर पड़ेगा। रेलवे का कहना है कि यह निर्णय कोविड-19 संक्रमण को रोकने के लिए यात्रियों की भीड़ को कम करने हेतु लिया गया है।
इन स्टेशनों पर बढ़े किराए।
सोनपुर रेल मंडल के मुजफ्फरपुर, हाजीपुर, बरौनी, खगड़िया, सोनपुर, बेगूसराय, मानसी, नवगछिया, पंडित दीनदयाल उपाध्याय जंक्शन रेल मंडल के गया जंक्शन, डेहरी आन सोन, सासाराम और डीडीयू जंक्शन आदि स्टेशनों पर प्लेटफार्म टिकट का दर बढ़ा दिया गया है।
बता दें कि संशोधित प्लेटफार्म टिकट दिनांक 10 नवंबर की मध्य रात्रि से 19 नवंबर की मध्य रात्रि तक लागू रहेगा। इससे स्टेशनों पर अनावश्यक भीड़ भाड़ को कम करने में मदद मिलेगी। बताया गया है कि उक्त स्टेशनों के अलावा अन्य सभी स्टेशनों पर प्लेटफार्म टिकट पूर्व की भांति 10 रुपये में ही मिलता रहेगा।
Shimla, Mandi, Kangra, Chamba, Himachal, Punjab, Ludhiana, Jalandhar, Amritsar, Patiala, Sangrur, Gurdaspur, Pathankot, Hoshiarpur, Tarn Taran, Firozpur, Fatehgarh Sahib, Faridkot, Moga, Bathinda, Rupnagar, Kapurthala, Badnala, Ambala,Uttar Pradesh, Agra, Bareilly, Banaras, Kashi, Lucknow, Moradabad, Kanpur, Varanasi, Gorakhpur, Bihar, Muzaffarpur, East Champaran, Kanpur, Darbhanga, Samastipur, Nalanda, Patna, Muzaffarpur, Jehanabad, Patna, Nalanda, Araria, Arwal, Aurangabad, Katihar, Kishanganj, Kaimur, Khagaria, Gaya, Gopalganj, Jamui, Jehanabad, Nawada, West Champaran, Purnia, East Champaran, Buxar, Banka, Begusarai, Bhagalpur, Bhojpur, Madhubani, Madhepura, Munger, Rohtas, Lakhisarai, Vaishali, Sheohar, Sheikhpura, Samastipur, Saharsa, Saran, Sitamarhi, Siwan, Supaul,Gujarat, Ahmedabad, Vadodara, Surat, Rajkot, Vadodara, Junagadh, Anand, Jamnagar, Gir Somnath, Mehsana, Kutch, Sabarkantha, Amreli, Kheda, Rajkot, Bhavnagar, Aravalli, Dahod, Banaskantha, Gandhinagar, Bhavnagar, Jamnagar, Valsad, Bharuch , Mahisagar, Patan, Gandhinagar, Navsari, Porbandar, Narmada, Surendranagar, Chhota Udaipur, Tapi, Morbi, Botad, Dang, Rajasthan, Jaipur, Alwar, Udaipur, Kota, Jodhpur, Jaisalmer, Sikar, Jhunjhunu, Sri Ganganagar, Barmer, Hanumangarh, Ajmer, Pali, Bharatpur, Bikaner, Churu, Chittorgarh, Rajsamand, Nagaur, Bhilwara, Tonk, Dausa, Dungarpur, Jhalawar, Banswara, Pratapgarh, Sirohi, Bundi, Baran, Sawai Madhopur, Karauli, Dholpur, Jalore,Haryana, Gurugram, Faridabad, Sonipat, Hisar, Ambala, Karnal, Panipat, Rohtak, Rewari, Panchkula, Kurukshetra, Yamunanagar, Sirsa, Mahendragarh, Bhiwani, Jhajjar, Palwal, Fatehabad, Kaithal, Jind, Nuh, बिहार, मुजफ्फरपुर, पूर्वी चंपारण, कानपुर, दरभंगा, समस्तीपुर, नालंदा, पटना, मुजफ्फरपुर, जहानाबाद, पटना, नालंदा, अररिया, अरवल, औरंगाबाद, कटिहार, किशनगंज, कैमूर, खगड़िया, गया, गोपालगंज, जमुई, जहानाबाद, नवादा, पश्चिम चंपारण, पूर्णिया, पूर्वी चंपारण, बक्सर, बांका, बेगूसराय, भागलपुर, भोजपुर, मधुबनी, मधेपुरा, मुंगेर, रोहतास, लखीसराय, वैशाली, शिवहर, शेखपुरा, समस्तीपुर, सहरसा, सारण सीतामढ़ी, सीवान, सुपौल, #बिहार, #मुजफ्फरपुर, #पूर्वी चंपारण, #कानपुर, #दरभंगा, #समस्तीपुर, #नालंदा, #पटना, #मुजफ्फरपुर, #जहानाबाद, #पटना, #नालंदा, #अररिया, #अरवल, #औरंगाबाद, #कटिहार, #किशनगंज, #कैमूर, #खगड़िया, #गया, #गोपालगंज, #जमुई, #जहानाबाद, #नवादा, #पश्चिम चंपारण, #पूर्णिया, #पूर्वी चंपारण, #बक्सर, #बांका, #बेगूसराय, #भागलपुर, #भोजपुर, #मधुबनी, #मधेपुरा, #मुंगेर, #रोहतास, #लखीसराय, #वैशाली, #शिवहर, #शेखपुरा, #समस्तीपुर, #सहरसा, #सारण #सीतामढ़ी, #सीवान, #सुपौल,


text:
– जयंती पांडेय
किताबन में, मय अखबारन में पढ़ले बानी कि संसद के एक दिन के कार्रवाई में कई लाख रुपया खर्चा होला. लेकिन बाबा तूं बतावऽ कि कालाधन आउर कई गो मामूली बात खातिर सांसद लोग संसद के कार्यवाही ना चले देला, आ कामकाज ठप क देला. अतना कहि के रामचेला आगे कहले कि अब काला धन के विदेश से अपना देश में ले आवे के बात पर संसद में मार चिल्लाहट लाग गइल बा. काहे आखिर?
बाबा लस्टमनंद कहले कि रामचेला ई सब बुड़बकाही ह. अब देखऽ ओह दिन तूहूं झाड़ू ले के नेताजी के संगे मार दनादन सफाई में लागल रहलऽ. अब जेने देखऽ ओने लोग सफाई क रहल बा. मंत्री से ले के संतरी ले, मरद मेहरारू सभे सफाई में लागल बा. अब एह में कवनो काला धन के बात कइल कतना गंदा काम हऽ?
जहां रगर-रगर के सफाई कइल जा ता उहां काला धन के ले आ के गंदगी फइलावल कवन अच्छा काम ह? आ सरकार त देश में विदेशन से एफ डी आई के न्यौता दे ले बिया आ सांसद महोदय लोग बा कि काला धन ले आवऽ, ले आवऽ. मोदी भाई त कांग्रेस मुक्त देश के बात क रहल बाड़े आ एहमे काला धन से मुक्ति आ फेर विदेश से ले आ के काला धन से सउन मउन कइल कवन चलाकी ह भाई.
सरकार त मेक इन इंडिया के बात कहतिया आ काला धन त सबसे बड़हन मेक इन इंडिया ह. एकरा के ले के काहे अतना बवाल? एगो बाबा रामदेव बाड़े कि जब देखऽ पेट फुलावे पचकावे में, सांस छोड़े आ सांस लेवे में, लागल रहेले आ ओकरा से जे समय बांचल ओह में काला धन, कालाधन के पाठ करेलें. कहेलें लोग इहां काला धन बनावऽता आ विदेशी बैंक में जमा क देला.
अब उनका के के बतावे कि दिवाली में उनका हर आश्रम सजावे खातिर जवन सजावटी भक भुक बत्ती लागल रहे ऊ चीन के बनल रहे. अब चीन के उत्पादन अपना देश में बिका सकेला त अपना देश के उत्पादन विदेशी बैंक में काहे ना राखल जा सके. अब ओकरा ले के हाल्ला एही से बा न कि मोदी जी कहले रहले आ बाबा रामदेव इहे कहले रहले. अब मोदी जी के ई सब बात इयाद करे के सवांस कहां बा आ बाबा त अपने ना जाने कवना खतरा के भय से जेड सुरक्षा में लुका गइले. अइसन में कालाधन जे विदेशी र्बैंक में लुका गइल बा त कवन आश्चर्य!
जयंती पांडेय दिल्ली विश्वविद्यालय से इतिहास में एम.ए. हईं आ कोलकाता, पटना, रांची, भुवनेश्वर से प्रकाशित सन्मार्ग अखबार में भोजपुरी व्यंग्य स्तंभ “लस्टम पस्टम” के नियमित लेखिका हईं. एकरा अलावे कई गो दोसरो पत्र-पत्रिकायन में हिंदी भा अंग्रेजी में आलेख प्रकाशित होत रहेला. बिहार के सिवान जिला के खुदरा गांव के बहू जयंती आजुकाल्हु कोलकाता में रहीलें.


text:
मुजफ्फरपुर में एके परिवार के छह बेकति के हत्या
मुजफ्फरपुर शहर के खबड़ा में आजु अतवार के फजीरे एगो परिवार के छह बेकति के गोली मार के हत्या कर दिहल गइल. हत्या के कारण भा हत्यारन का बारे में अबही कवनो खबर नइखे आइल. इलाका के लोग डेराइल बा आ पुलिस से माँग कइले बा कि हत्यारन के जल्दी से जल्दी पकड़ लिहल जाव.
मोदी के चुनाव प्रचार खातिर बोलहटा से फेर मामिला गरमाइल
पिछला दिने नरेन्द्र मोदी के भाजपा के चुनाव प्रचार खातिर बिहार आवे के बोलहटा से बिहार के राजनीति एक बेर फेर गरमा गइल बा. कुछ लोग एहसे प्रसन्न बा त सत्ता में मंत्री बनल कुछ लोग नाराज. कहल जात बा कि बड़ा मुश्किल से त गठबन्हन के बचावल गइल रहे फेर ओकरा के खतरा मे डाले के कवन हड़बड़ी रहुवे?
कांग्रेसो कवनो पार्टी हियऽ, पुछले नीतीश कुमार
अरुण कुमार के अपना पार्टी में वापसी पर स्वागत करत नीतीश कुमार कहले कि तीन गो सांसद आ दस गो विधायक वाली कांग्रेस पार्टी के बिहार में कवनो हैसियत नइखे. कहले कि राज्य सरकार के हर प्रस्ताव के केन्द्र लटका के राख दे ता.
काल्हु के भारत बंद के सफल बनावे खातिर भाजपा आपन ताकत झोंकलसि
काल्हु के देशव्यापी बन्द के सफल बनावे खातिर भाजपा कमर कस लिहले बिया आ अपना पार्टी के बड़का नेतवन के हर राज्य का राजधानी में भेजे के योजना बनवले बिया. ऊ लोग ओहिजा बन्द के नेतृत्व करी. वामपंथियन, समाजवादियन के अब बुझात ना होखी कि एह बिन बोलावल समर्थन से कइसे निबटल जाव. कांग्रेस त अब खुला आरोप लगाई कि सगरी जने भाजपा से मिल के बन्द के आह्वान कइले.
अपना नेता के मौत के बदला लेबे खातिर ४८ घंटा के भारत बन्द करीहे नक्सली
आंध्र प्रदेश में नक्सली पोलितब्यूरो के सदस्य आ ओकर प्रवक्ता आजाद के मौत का बाद नक्सली आरोप लगावत बाड़े कि पुलिस उनका के आ सुखदेव के नागपुर में जियते गिरफ्तार कइले रहे आ बाद में ओह लोग के अदिलाबाद ले जा के हत्या कर दिहल गइल. नक्सली नेता किशनजी के कहनाम बा कि सबकुछ चिदम्बरम का जानकारी में भइल बा आ एकर बदला ले के रहब सँ.
सपना देखला पर कवनो रोक नइखे
भाजपा अध्यक्ष नीतिन गडकरी कहले बाड़न कि साल २०१४ का लोकसभा चुनाव का बाद राजग फेर से सत्ता में वापिस आई. ऊ माने के तईयार नइखन कि बीजु जनता दल आ लोक दल के बाहर चल गइला का बाद राजग कमजोर भइल बा. कहले कि पार्टी आवते जात रहेली सँ. कुछ लोग गइल त कुछ लोग आवहू के तईयार बा बाकिर कतनो पुछला पर ओह पार्टियन के नाम ना बतवले जवन राजग में आवल चाहत बाड़ी सँ.
यूपी बोर्ड के पाठ्यक्रम में बदलाव
यूपी बोर्ड अब अपना पाठ्यक्रम में बदलाव का साथे पेपर प्रणालिओ में बदलाव कइले बा. पहिले जवना विषय के तीन पेपर रहत रहे ओकरा के अब दू पेपर के, आ पहिले जवन दू पेपर रहत रहे तवना के एक पेपर के कर दिहल जाई. बोर्ड के उमेद बा कि एहसे परीक्षार्थियन के अंक प्रतिशत बढ़ जाई आ दोसरा बोर्ड के विद्यार्थियन के बरोबरी कर सकीहे.
हाईकोर्ट के तीन गो जज का खिलाफ चार्ज शीट दाखिल
गाजयाबाद के प्राविडेन्ड फण्ड घोटाला में जाँच का बाद सीबीआई ७८ आदमी का खिलाफ आरोप पत्र दाखिल कइले बिया जवना में इलाहाबाद हाई कोर्ट के तीन गो पूर्व जजो शामिल बाड़े. मामिला के जानकारी देत सीबीआई बतवले बिया कि कुल मिला के ७.९२ करोड़ के ७८१ गो चेक गाजियाबाद के चतुर्थ श्रेणी के कर्मचारियन का नामे काटल गइल रहे. एहमें से कुल मिला के ६.५८ करोड़ रुपिया के ४८२ चेक गलत तरीका से भँजा लिहल गइल.
मानसून के पहिले के बरखा से दिल्ली अहमदाबाद में राहत, मुंबई मे परेशानी
काल्हु देश का कई इलाकन में बरखा भइला से लोग के मौसम के मिजाज से तनी राहत मिलल बाकिर मुंबई के लोग बरखा का चलते होखे वाला जल जमाव से बहुते परेशानी उठवले.
खेल का दुनिया से
काल्हु का फीफा वर्ल्ड कप जर्मनी अर्जेन्टिना के चार गोल से हरा के मेराडोना के सपना तूड़ दिहलसि. दोसरा मैच में स्पेन परागुवे के एक गोल से हरा दिहलसि. अब दू दिन के आराम का बाद मंगल का दिने पहिलका सेमीफाइनल उरुग्वे आ नीदरलैण्ड का बीच आ बुध का दिने दुसरका सेमीफाइनल जर्मनी आ स्पेन का बीच होखी. क्रिकेट से जुड़ल खबर में बतावल गइल बा कि धोनी शादी करे जा रहल बाड़े आ ललित मोदी पर आपराधिक मुकदमा चलावे के तइयारी में बा भारत के क्रिकेट कंट्रोल बोर्ड.


text:
– जयंती पांडेय
बाबा लस्टमानंद देश के राजनीति ले के बड़ा हरान बाड़े. जब देखऽ तब कवनो ना कवनो बात ले के चर्चा करत रहेले. बाबा रामचेला के बोला के कहले कि, जान जा रामचेला आजुकाल बड़ा कठिन स्थिति बा. अब दू दिन पहिले के बात ह कि देश के एगो इज्जतदार परिवार के एगो इज्जतदार पुरनिया के कुछ बाहर के लोग इज्जत क दिहल. अब ऊ परिवार अपना जामा से बाहर हो गइल बा.
रामचेला कहले, एह में खिसियाये के का बात बा?
अरे तूं कहऽतारऽ कि खिसियाये के का बात बा. अरे जवन परिवार अपना पुरनिया के पूरा इज्जत ना दिहल ओह परिवार के पुरनिया के बाहर के लोग इज्जत दे रहल बा त खिसियाये के बात नइखे! तूं केहु के घर में ढुकि के ओह घर वालन के लूगा लूटबऽ त पिटइबऽ कि ना? एही से न खिसियाइल बा कि ऊ हमरा परिवार चाहे खनदान के आदमी रहे, आजुओ बा, काल्हुओ रही. तहरा का मतलब कि हम इज्जत करीं चाहे ना करीं. एगो समय रहे जब ऊ खनदान के लोग के लगे बहुत इज्जत आ मान मर्यादा रहे. कुछ त आपन रहे आ कुछ ऊ लोग खींच ले ले रहे. जइसे कहल जाला नु कि पइसा जे बा से पईसा के खींचे ला. ओसही ऊ लोग खींच लिहल. कतना रोड, कतना स्मारक, कतना योजना. जहां भेंटाइल खींच के अपना गुल्लक में डाल लिहल लोग. देश में केहु के गुल्लक एतहत नइखे. बड़का इज्जतदार खनदान हऽ एकदम लोकतंत्र नाहींन. जइसे लोकतंत्र में सबका कुर्सी ना भेंटाला ओसहीं एह में सबका इज्जत ना भेंटाला. कुर्सी जइसे तिकड़म से भेंटाले ओसहीं इज्जतो तिकड़मे से भेंटाला. अपना देश में जे इज्जत चाहीं त तिकड़मी भइल जरूरी बा. जे शराफत में रहि जाला ऊ हमेशा घाटा में रहेला. एही से बहुत लोग अपना देश में शरीफ आदमी के बुड़बक कहेला.
काहे कि केहु के सलामो करे के पहिले लोग सोचेला कि आखिर एह में हमार कवन फायदा बा. एही से जेकरा आपन परिवार ना पूछे ओकरा इयोर केहु ना देखे, अब एह हालत में ओकर केहु बाहर के आदमी इज्जत क दीहल त खलबली मचिए जाई. खनदान के लोग पूछे लागी, हमरा खनदान के लोग के इज्जत करे के कवन दरकार बा, तहरा खनदान में केहु नइखे का? ई बात तऽ कुछ-कुछ ओसहीं भइल कि तहरा घर में बेटी बहिन नइखे का.
जानऽतारऽ रामचेला, ई इज्जत कांड में एक तीर से दू गो निशाना लागल बा. जेकर केहु इज्जत ना करत रहे ओकर इज्जत हो गइल आ इज्जत ना करे वाला के नाक कटि गइल. जान जा रामचेला नकिये काटे खातिर ई कुल्ही काम भइल बा. माने बेइज्जत करे के खातिर इज्जत कइल गइल बा.
जयंती पांडेय दिल्ली विश्वविद्यालय से इतिहास में एम.ए. हईं आ कोलकाता, पटना, रांची, भुवनेश्वर से प्रकाशित सन्मार्ग अखबार में भोजपुरी व्यंग्य स्तंभ “लस्टम पस्टम” के नियमित लेखिका हईं. एकरा अलावे कई गो दोसरो पत्र-पत्रिकायन में हिंदी भा अंग्रेजी में आलेख प्रकाशित होत रहेला. बिहार के सिवान जिला के खुदरा गांव के बहू जयंती आजुकाल्हु कोलकाता में रहीलें.


text:
- 7 years 4 month 24 days agoDe Ghuma Ke: De Ghuma Ke is not a song from Bhojpuri film but offcial tune for ICC Cricket World Cup.7 years 4 month 24 days ago11 views
- 11 years 4 month 8 days agorealBhojpuri gets new creative writer on board: realBhojpuri proudly announces appointment of new creative writer for portal. Uday Kumar Mishra joined realBhojpuri team as Creative Writer on 1st Feb 2011 to give site a new look and face. Uday brings with him s11 years 4 month 8 days ago16 views
नीम से लगाईं निशाना, कीड़ा मकौड़ा के भेंटाइ: किसान भाई लोग इ कीड़ा मकौड़ा से लड़े में हांफ जात बा लोग. एक से बढ़कर एक महंगा महंगा कीटनाशक स्प्रे लेकिन इ कीटाणु विषाणु2 days 21 hours 26 minutes 37 seconds ago1 views
जीतेंद्र उर्फ जीतू जी के लभ स्टोरी उनका: लइका कॉलेज में अपना प्रेयसी के इंप्रेस करे खातिर जीतेंद्र के हेयरस्टाइल आ लुक कॉपी करsसन. जीतेंद्र के फिल्म जेतना रंगीन7 days 4 hours 45 minutes 6 seconds ago1 views
खाइब त दवाई, बेचब त तगड़ा कमाई !: आंवला राऊर शरीर के अंदर आ बाहर से एतना मजबूत बना देला कि बड़ बड़ बीमारी रऊरा शरीर पर बइठला के साथे बिछला के गिर जाइ. कौनो9 days 23 hours 7 minutes 36 seconds ago2 views
काल कोठरी में अंतिम समय तक लिखे वाला योद्धा: एह खजाना के लूट के मकसद क्रांतिकारी आंदोलन के धार देबे खातिर हथियार खरीद के जरूरत पूरा कइल रहे. एह षडयंत्र केस में- चंद्रशेखर15 days 23 hours 40 minutes 33 seconds ago2 views
पर्यावरण विशेष: पर्यावरण बचा लीं जदि अपना: जलवायु परिवर्तन के चलते भी दुनिया में सब कुछ उथल-पुथल हो गइल बा. घाम होता त एतना कि आदमी, जानवर सभके झोंकर देsता, बरखा एतना23 days 27 minutes 12 seconds ago2 views
भोजपुरी विशेष में आज पंडित बेनीराम की कजरी-काहे: काहे मोरी सुधि बिसराये रे बिदेसिया विदेशी प्रीतम तुम मुझे क्यों भूल गये ? तड़पि-तड़पि दिन रैन गंवायो रे तड़पि-तड़पि23 days 32 minutes 9 seconds ago6 views
अहिल्याबाई होलकर- मंदिर वाली महारानी क: काशी से ओनकर खास नाता मंदिर के नाते ही रहल. बाबा विश्वनाथ क मौजूदा मंदिर अहिल्याबाई क ही बनवावल हौ. अगर अहिल्याबाई इ28 days 1 hours 29 minutes 52 seconds ago2 views
ड्रैगन फ्रूट्स के करीं खेती, गिफ्ट में: आपन भोजपुरिया बेल्ट के नया सनसनी बा ड्रैगन फ्रूट्स. पूर्वांचल से ले के बिहार के सीमांचल तक, कई गो किसान भाई लोग एकर खेती29 days 23 hours 14 minutes 46 seconds ago2 views
कॉकटेल मिठाई के गजब के सवाद: रउरा ओमें से जौन मन करे खाए के बा. त पहिले रसगुल्ला खइनी, फेर आगा बढ़नी आ गुलाब जामुन खइनी. फेर पेड़ा भा रसमलाई खइनी. तब1 month 3 days 9 minutes 24 seconds ago2 views
दिव्य आयोजन होला बुढ़वा मंगल के: आचार्य हजारी प्रसाद द्विवेदी जी अपना एगो निबन्ध ‘वसन्त के अन्य उत्सव’ में लिखले बानी- मनुष्य ही प्रधान है, प्रकृति1 month 4 days 23 hours 32 minutes 50 seconds ago1 views


text:
- कुमार अभिनीत
‘भोजपुरी संगम’ के 121वीं ‘बइठकी’ अतवार का दिने गोरखपुर में तुर्कमानपुर का लगे साहित्यकार डॉ. रवीन्द्र श्रीवास्तव ‘जुगानी’ जी के घरे भइल.
एह ‘बइठकी’ के पहिलका दौर में डॉ. फूलचन्द प्रसाद गुप्त आपन लिखल भोजपुरी कहानी पाठ कइनी.
एह कहानी के समीक्षा करत प्रो. आर डी राय कहलें कि एह कहानी में मनोविज्ञान अउर कल्पना का साथ ही हालिया यथार्थ के बढ़िया तरीका से समाहित कइल गइल बा.
आकाशवाणी के कार्यक्रम अधिकारी डॉ. ब्रजेन्द्र नारायण के कहना रहल कि कहानी बहुते नीमन लिखाइल बा.
डॉ. रवीन्द्र श्रीवास्तव ‘जुगानी’ कहलें कि बढ़िया कहानी के अंत कब्बो नाई होला. आ पढ़वइया कल्पना में अपने आपके ओही कहानी में खोजेला.
बइठकी के अध्यक्षता करत डॉ. आद्या प्रसाद द्विवेदी टीपनी कि ई कहानी समाज के विसंगति पर आधारित एगो सुखान्त कहानी बा आ कहनी कि यथार्थ लिखले के जरुरत बा.
बइठकी के दुसरका दौर कवितई क रहल. एह दौर के शुरुआत वागेश्वरी मिश्र वागी सरस्वती वन्दना से कइलन. फगुआ का दू दिन पहिले भइल एह बइठकी में अधिकतर कविता फगुए पर केन्द्रित रहली सँ. एह दौर में नरसिंह बहादुर चंद, डॉ. बहार गोरखपुरी, भीम प्रसाद प्रजापति, सृजन गोरखपुरी, अजय अनजान, नर्वदेश्वर सिंह, शंभू नारायण, रामनरेश शर्मा शिक्षक, इम्तियाज लक्ष्मीपुरी, सुधीर कुमार मिश्र, रामसमुझ साँवरा, डॉ. फूलचन्द प्रसाद गुप्त, डॉ. रवीन्द्र श्रीवास्तव ‘जुगानी’, नंदकिशोर त्रिपाठी आउर नीलकमल गुप्त विक्षिप्त अपना कवितन के पाठ कइलें.
कार्यक्रम के संचालन नंदकिशोर त्रिपाठी कइलें.


text:
भारत में जलविद्युत ऊर्जा संयंत्र & Hydroelectric power in india
• हीराकुंड हाइड्रो इलेक्ट्रिक पावर प्लांट (ओडिशा)
• बालीमेला हाइड्रो इलेक्ट्रिक पावर प्लांट (ओडिशा)
• टिहरी हाइड्रो इलेक्ट्रिक पावर प्लांट (उत्तराखंड)
• नागार्जुन हाइड्रो इलेक्ट्रिक पावर प्लांट (आंध्र प्रदेश)
• श्रीशैलम हाइड्रो इलेक्ट्रिक पावर प्लांट (आंध्र प्रदेश)
• मचकुंड हाइड्रो इलेक्ट्रिक पावर प्लांट (आंध्र प्रदेश)
• नाथपा झाकड़ी हाइड्रो इलेक्ट्रिक पावर प्लांट (हिमाचल प्रदेश)
• भाखड़ा नंगल हाइड्रो इलेक्ट्रिक पावर प्लांट (हिमाचल प्रदेश)
• देहर हाइड्रो इलेक्ट्रिक पावर प्लांट (हिमाचल प्रदेश)
• बैरा-सिउल हाइड्रो इलेक्ट्रिक पावर प्लांट (हिमाचल प्रदेश)
• सरदार सरोवर हाइड्रो इलेक्ट्रिक पावर प्लांट (गुजरात)
• इंदिरासागर हाइड्रोइलेक्ट्रिक पावर प्लांट (मध्य प्रदेश)
• बाणसागर हाइड्रो इलेक्ट्रिक पावर प्लांट (मध्य प्रदेश)
• रिहंद हाइड्रो इलेक्ट्रिक पावर प्लांट (उत्तर प्रदेश)
• शरवती हाइड्रो इलेक्ट्रिक पावर प्लांट (कर्नाटक)
• कालिनादी हाइड्रो इलेक्ट्रिक पावर प्लांट (कर्नाटक)
• शिवानासमुद्र हाइड्रो इलेक्ट्रिक पावर प्लांट (कटनाटक)
• तीस्ता हाइड्रो इलेक्ट्रिक पावर प्लांट (सिक्किम)
• रंगित हाइड्रो इलेक्ट्रिक पावर प्लांट (सिक्किम)
• सलाल हाइड्रो इलेक्ट्रिक पावर प्लांट (जम्मू और कश्मीर)
• उरी हाइड्रो इलेक्ट्रिक पावर प्लांट (जम्मू और कश्मीर)
• सुवर्णरेखा हाइड्रो इलेक्ट्रिक पावर प्लांट (झारखंड)
• लोकतक हाइड्रो इलेक्ट्रिक पावर प्लांट (मणिपुर)
• इडुक्की हाइड्रो इलेक्ट्रिक प्लांट (केरल)
• कोयना हाइड्रो इलेक्ट्रिक पावर प्लांट (महाराष्ट्र)


text: कांग्रेस प्रत्याशी मनोज तिवारी के लिए आज मुख्य बाजार अल्मोड़ा में राजेंद्र तिवारी सभासद और वैभव पाण्डे प्रदेश प्रवक्ता के नेतृत्व में कार्यकर्ताओं ने जनसंपर्क करके तिवारी के लिए वोट मांगे और मनोज तिवारी के द्वारा पूर्व में रुके कामों को आगे बढ़ाने के आश्वासन देते हुए वोट देने की अपील की गई। जनसंपर्क अभियान में दीपक कुमार, पंकज कुमार, कमल कोरंगा, सुनील ग्वाल, राहुल अधिकारी, दीपक आर्या, प्रकाश कुमार, कमलेश थापा, निशांत पांडेय, सूरज अधिकारी, अमित कुमार, पुनीत प्रभात, उज्जवल जोशी, प्रत्येक्ष पांडेय, किशन लाल, राजू बिष्ट,अमित कुमार, मनीष कुमार, दीपांशु ढेला , अमित नेगी, राहुल कुमार, सचिन आर्या, नवल किशोर, सूरज कुमार, हर्षित कुमार, नीरज लोहनी, कृष्णा मेर, सुमित बिष्ट, अंकित टम्टा, पारस कार्की, भारत मेहरा, कार्तिक बोरा, सागर कुमार, ऋषभ कुमार, हिमांशु टम्टा, सनी आर्या, शुभम कुमार, नीरज कुमार, अमन कुमार, अंकित कुमार, निशांत पांडेय, इंद्रेश पाल, हिमांशु आर्या, मनोज आर्या, सुंदर राज आदि लोग मौजूद रहे।


text:
– डॉ. रामरक्षा मिश्र विमल
एहमें कवनो संदेह नइखे कि लोकसाहित्य में लोकगीत के जगह सबसे अधिक महत्त्वपूर्ण बाटे. जनजीवन में एकरा व्यापक प्रचार के स्वीकार करत राधावल्लभ शर्मा जी मानतानी कि ई गीत भावुक आ संवेदनशील जनता के हृदय के स्वाभाविक उद्गार होले सन. ईहे कारन बा कि भिन्न-भिन्न भषन के लोकगीतन में भावना के समानता पावल जाला. ए गीतन में छंद ना, बलुक लय के माधुर्य होला. जवन आनंद एह गीतन के सुनला से मिलेला, ऊ पढ़ला से ना. एहमें अभिव्यक्ति के भंगिमा, भावना आ विचारो के विलक्षणता पावल जाले. अतने ना बलुक एमें अपना क्षेत्र के सभ्यता, संस्कृति आ परंपरा के एकदम सही झाँकियो मिलेले. ई गीत जवना परिस्थिति में गावल जाले सन, ओकरा साथे मिल गइला पर त अइसन लागेला कि अतना मधुर आ प्रभावशाली गीत दोसरा जगह ना मिलिहें सन. इहनी में भारतीय जीवन के अंतरंग धारा के ज्ञान निहित बाटे. ई गीत अपना क्षेत्र विशेष खातिर वरदान स्वरूप बाड़े सन आ लोकजीवन के लगातार रससिक्त करत रहे के इहनी में अद्भुत क्षमता बाटे.
लोकगीतन के भाषा आ सामग्री में आज के शिक्षित समाज अइसन कुछऊ ना खोज पावेला, जवना से ओकर मिथ्या स्तरीयता धराशायी ना हो जाउ भा श्रम, चिंतन आ बहस के रास्ता से ‘नो कमेंट’ के मुद्रा में चुपचाप निकल जाइल चाहेला आ नाहीं त साधारण लोगन के मुहबिचकाऊ भीड़ में खुद के शामिल कऽके सुरक्षित भइल चाहेला. बाकिर, डॉ. विद्यानिवास मिश्र एह लोकनिधि के गरिमा के खूब चिन्हले बानी. उहाँका मानींले कि लय आ ताल के परख जतना एह गीतन में बा, ओतना संस्कृत साहित्य के छंदन में साइते मिल सकेला.
परंपरा, बियाह आ बियाह गीत
भारतीय संस्कृति में बियाह सबसे प्रसिद्ध प्रधान संस्कार के रूप में जानल जाला. बियाह भारतीय परंपरा में खाली एगो मांगलिके काम ना हटे, बलुक ई भारतीय समाज में एगो जिम्मेवार जिनिगी के शुरुआत के लोकोत्सवो का रूप में स्थापित बा. बियाह के प्रथा अलग-अलग क्षेत्रन आ जातियन में भिन्न भिन्न होखेले. एही से एह अवसर पर गावे जाएवाला मंगलोगीतन में विविधता मिलेला.
बियाह के गीत बर आ कन्या दूनो के घर में गावल जाला. जहिया बर के तिलक चढ़ेला, ओही दिन से ए गीतन के गवाई शुरू हो जाला. जहाँ बर पक्ष के गीतन में खूबे उछाह आ उत्साह लउकेला, ओहिजे कन्या पक्ष के गीतन में उदासी साफ-साफ लउकेले.
कन्या का ओरि के गीत
- 1.तिलक के गीत
- 2. संझा के गीत
- 3. माँड़ो के गीत
- 4. माटी कोड़ाई के गीत
- 5. कलसा धराई के गीत
- 6. हरदी के गीत
- 7. लावा भुँजाई के गीत
- 8. मातृपूजा के गीत
- 9. दुआरपूजा के गीत
- 10. गुरहत्थी के गीत
- 11. लावा मेराई के गीत
- 12. बियाह के गीत
- 13. भाँवर के गीत
- 14. चूमे के गीत
- 15. दुआर रोके के गीत
- 16. कोहबर के गीत
- 17. परिहास के गीत
- 18. भात के गीत
- 19. बर के अबटन लगावे के गीत
- 20. माँड़ो खोलाई के गीत
- 21. बरात के बिदाई के गीत
22. कक्कन छोड़ाई के गीत
- 23. चौथारी के गीत
बर का ओरि के गीत
- 1. तिलक के गीत
- 2. सगुन के गीत
- 3. भतवानि के गीत
- 4. माटी कोड़ाई के गीत
- 5. लावा भुँजाई के गीत
- 6. इमली घोटाई के गीत
- 7. हरदी के गीत
- 8. चूमे के गीत
- 9. मातृपूजा के गीत
- 10. जोड़ा जामा पहिनावे (वस्त्र धारण) के गीत
- 11. मउरि के गीत
- 12.परिछावन के गीत
- 13. डोमकछ के गीत
- 14. गोड़ भराई के गीत
- 15. कोहबर के गीत
- 16. कक्कन छोड़ाई के गीत
- 17. चौथारी के गीत
भलहीं पंडित जी बियाह के मए रस्म विधिवत मंत्रोच्चार के साथ संपन्न करा दिहीं, बाकिर गाँव में मेहरारुन के तब ले संतोष ना होखे जब ले ऊ लोग ओ मंत्रन का सङही मंगलोगीत ना गा लिहें सन. वर्तमान पीढ़ी के ओ लोगन के लय-सुर भले नीक ना लागो, बाकिर ओ घरी बर भा कन्या- कवनो ओरि से मेहरारुन के गीत ना सुनला पर अतिथि पक्ष अपना के अपमानित अनुभव करेला. आ, ओह घरी त हदे हो जाला जब खात खा मेहरारु लोग गारी ना गावेलिन आ बरियाति रूसिके खाना छोड़िके ‘ठहर’ (भोजन-स्थान) पर से चल देले. एह तरह से ई मंगल गीत लोक संस्कृति के अनिवार्य अंग बन गइल बाड़े सन. मेहरारु लोग एह गीतन के बहुत तन्मय होके आ लय में गावेलिन. एह अवसर पर भोजपुरी क्षेत्रन में बियाह का अवसर पर गावल जाएवाला कुछ मंगल (संस्कार) गीतन के देखीं.
वर आ कन्या- दूनो ओरि एह मांगलिक उत्सव के शुरुआत ‘हरदी भेंवला’ से होला. एह अवसर पर शिवजी के प्रार्थना कइल जाला आ फेरु त हरदी लगावे के गीत गवाए शुरु हो जाला –
पुरइन पात पर सूतेली गउरा देइ
सपना देखेली अजगूत
पार परोसिन तूहू मोर गोतिन
सपना के करऽ ना बिचार,
***************************
आजु हरदिया सरबे गुन आगर
सुरति बहुते मन लागि
एकलि धिया मोहे दिहितऽ बिधाता
मड़वा अइते भगवान.
एकरा बाद बर आ कन्या- दूनो का घर पर सगुन उठेला. ई सगुन बर किहाँ तिलक से पहले आ कन्या किहाँ तिलक के बाद उठेला.
निमिया के डाढ़ि मइया लावेली हिंडोलवा कि झूली-झूली
मइया मोरी गावेली गीतिया कि झूली-झूली
***************************
कोरिन नदिया में दहिया त अमिरित जोरन
दहिया लेहु दहिया लेहु भोजइतिन रउरा घरे जगि हउवे
.
बियाह के पहिल दृश्य तिलक के होला. एहमें कन्या पक्ष वर पक्ष किहाँ जाके वर के पूजा करत तिलक चढ़ावेला. दू अपरिचित पक्षन के पारस्परिक संबंध के शुरुआत एहिजे से होला. चउक पूरला से एह अवसर के गीतन के शुरुआत होला –
गाइ के गोबर अङना लिपाइल, गजमति चउक पुराइल भले हो
आवसु राम चउक चढ़ि बइठसु.
*************************************
कहँवा के तिलकहरू तिलक लेले ठाढ़ भइले
कहँवा के बाबू कुँअर तिलक ना चढ़ावे.
तिलक गिनले कवन बाबा अनकि-झनकि बोले
मोर बचवा पढ़ल पंडितवा तिलक बड़ा थोर बाड़े.
*************************************
ठगि लियो लइका हमारा रे समधी बइमाना………
बियाह का अवसर पर सभे बेटी बहिन नइहर बोला लिहल जाली सऽ. तिलक के बादे से बियाह तक कन्या पक्ष किहाँ रोज साँझी खा एगो निश्चित समय पर मेहरारुन के मंडली जमि जाले आ तरह-तरह के मंगल गीत गवाए लागेला. एह अवसर के गीतन के एगो नमूना-
केइ जइहें पुरुब चनवा केइ जइहें पछिम चनवा
आरे माई केइ जइहें बहिना लियावन चनवा
बहिनिया बीनू ना शोभे मड़वा
बाबा जइहें पुरुब चनवा चाचा जइहें पछिम चनवा
आरे माई भइया जइहें बहिना लियावन चनवा
बहिनिया बीनू ना शोभे मड़वा
माँड़ो (मंडपाच्छादन), मानर पूजन आ मटकोर के गीत बहुत महत्त्वपूर्ण होखेले सन.
आरे बाबा हो कवन बाबा मड़उआ छाइ मोहें देहु
भींजेले मोरे राजा के कुँअर चादर तानि देहु.
*************************************
ए पउवा हो खियवले कवन देव के गोतिया हँकरइति
ए मोती सारी झरि गइली कवन देइ के मानर परिछइति.
****************************************
कवना बने रहलू ए कोइलरि कवना बने जालू
केकरा दुअरवा हो कोइलरि उछहलि जालू.
बियाह से पहिले बर आ कन्या के अपना-अपना घर पर दूनो के उनकर सगा-संबंधी मेहरारू हरदी लगावेली सन. हरदी लगावत खा हरदी के गीतन के गावे के काम चलता रहेला-
लाल रंग हरदी पियर रंग बाची हो
हाली-हाली हरदी चढ़ाईं मोर चाची हो.
हरदी के झाँस-झूँस सहलो ना जाई हो
हमरो अनजान बेटी अति सुकवार हो.
एह अवसर पर चुमावनो के गीतन में मेहरारू लोग खूब रुचि लेलिन –
हरी-हरी दूबिया अँजुरि भरि चाउर शिवसागर हरी
चूमि चामि देली असीस जियसु वर लाख बरिस.
**********************************
घर में से निकलेली आपन अम्मा हो
डाल भरि अच्छत लेले.
बर पक्ष में बरात निकले से पहिले आ कन्या पक्ष में बरात के दुआरे लगला का बाद नहछू नहान के रस्म होला. एहमें ‘हरिस’5 धइके ओकरा पर पीसल हरदी लगावल जाला आ ओह पर बइठाके लइकी के नहवावल जाला.
केई जे पोखरा खनावेला घाट बनावेला
केकर परेला हँकार त सीता नहवावे के.
कन्या पक्ष के जब पता चल जाला कि बरात गाँव में आ गइल बिया त मेहरारू लोग एगो खास जगह पर आसन जमाके गीतन का माध्यम से स्वागत के तेआरी में जुट जालिन –
आपन खोरिया बहारऽ ए अनजान बाबा
आवतरे दुलहा दामाद हो
बइठे के माङे दुलहा पलङ गलइचा
लड़ने के माङे मएदान हो.
आ, जइसहीं बरात दुआरे लागलि कि साइते कवनो गारी होई, जवन उहाँ सभ मंगल गीतन का चासनी में ना परोसत होखबि –
हथिया-हथिया शोर कइले गदहो ना ले अइले रे
तोरा बहिन के……………..
नाँव हँसववले रे.
एह गीतन में बराती लोगन खातिर जहाँ अटपट आ अभद्र शब्दन के प्रयोग होला, ओहिजे दुलहा खातिर सम्मानजनक आ प्रिय शब्दन के. जब बरात दुआरे लागि जाले, तब ‘दुआरपूजा’ कइल जाला| एकरा बादे दुलहा के घर का भीतर जाए के अनुमति मिलेले.
लह ना कवन बाबा धोतिया हाथे पान के बीरा
करऽ ना बरतिया से मिनती हाथे पान के बीरा
एकरा बाद के महत्त्वपूर्ण रस्म गुरहत्थी (गृहस्थी) के होला, एकरा के कन्या निरीक्षणो कहल जाला. एह अवसर पर ससुराल से ले आइल जेवर जेठ (भसुर, दूल्हे के बड़े भाई) दुलहिन के चढ़ावेले –
अइसन भसुरवा के कइसे दीहीं गारी रे
धिया जोगे लवलन्हि रेसमी के सारी रे.
टिकवा ले अइले भसुर हँसुली हजारी रे
धिया जोगे लवलन्हि हार पँचलारी रे.
***********************************
काड़ा ले अइले भसुर छाड़ा ना ले अइले रे
काड़ा के शोभा भसुर पायल ना ले अइले रे
एक त खराब कइले मइया बेंचिके अइले रे
दोसरे खराब कइले आधी राति अइले रे.
**********************************
जइसन कुकुरा के पोंछि ओइसन भसुरा के मोंछि……….
गुरहत्थी के बाद दूलहा के फेरु मड़वा में ले आवल जाला आ ओकर परिछन (परीक्षण) कइल जाला –
अँखिया तोरी निरेखीं रे दुलहा कजरो ना रे
मइया तोरी बउराहिनि बर परिछहूँ ना जाने
रे दुलहा कजरो ना रे.
बियाह के सभसे महत्त्वपूर्ण रस्म होले- कन्यादान. एकरा पूरा भइला का बाद बेटी के अपना माई, बाप, भाई, बहिन- सभसे संबंध टूट चुकल होला. जवना बेटी के बाप अपना प्राणो से अधिका प्यार करेला आ ओकरा लालन-पालन में कवनो किसिम के कमी ना आवे देइ, ऊहे जब ओकराके केहूके दान के रूप में देत होई त ओह बाप के का हालत होत होई, एकर अनुमान सहजे कइल जा सकऽता. कन्यादान का अवसर पर गावेआला गीतन में एह दर्द के व्यंजना साफ-साफ देखल जा सकऽता.
धीरे बहे गंगा मधुरे बहे जमुना, सरजू बहेला मँझधार
ताही पइसी बाबा हो थर-थर काँपेले, कइसे करबि कन्यादान
********************************************
कवन गरहनवा बाबा साँझहि लागेला कवन गरहनवा भिनुसार
कवन गरहनवा बाबा तोहरा प लागेला कब होइहें उगरास
एकरा बाद सेनुर दान आ सात फेरा (सप्तपदी) होखेला आउर रात भर मेहरारू लोग के गावे के काम चालू रहेला.
बाबा बाबा पुकारींले बाबा ना बोलेले
बाबा के बलजोरी सेनुर बर डालेले
*****************************
बाबा बाबा गोहारींले , बाबा ना जागेले
देत सुनर एक सेनुर, भइलीं पराइ.
जनि छूअ ए दुलहा, जनि छूअ, अबहीं कुँआर
जब मोर बाबा सकलपिहें त होइबो तोहार.
एह मंगल गीतन के नायक बड़ा ढीठ (धृष्ट) होखेले सन. सासु जी इहनी के जवन सलाह देली, ओकरा ठीक उलटा ई करेले सन –
बाग जनि जइहऽ ए दुलहा बगइचा जनि हो जइहऽ
लागल टिकोरवा ए दुलहा छोड़वले जनि हो जइहऽ
बाग हम जइबो ए सासु बगइचा हम हो जइबो
लागल टिकोरवा ए सासु छोड़वले हम हो अइबो.
बियाह का दोसरा दिन मथढक्की होले. एह अवसर पर बर के बाप लइकी के माथ के नया कपड़ा से ढाँकेला, मंडप के बान्ह खोलेला आ फेरु दूनो समधी गले मिलेला लोग.
समधी समधी मिलन आए मीलत दूनो करजोरी जी
दान दहेज समधी एकहुँ ना दीजो लछमिन एकहुँ में दीजो जी.
अइसन बोली जनि बोलहुँ ए समधी, बोलइत देखि शरमायो जी
राउर धियवा कवल करेजवा, से हो लछमिन हमार हो.
एह घरी जब समधी अपना कुछ लोगन का सङे मंडप में भोजन करत रहेले त मेहरारू लोग मधुर-मधुर गारी गावेलिन –
तहरा माई के अतवार लागेला सोमार लागेला
छिनरझप लागेला तनी सुनि लऽ
तनी सुनि ल ए कवन भेंड़ुआ तब जइहऽ तनी सुनि लऽ.
एहमें कवनो संदेह नइखे कि ई गारी मेहरारू लोग के खीझ के प्रकट करेले, बाकिर बर पक्ष के लोग गारी सुनिके बहुत खुश होखेलन.
बियाह के अंतिम दृश्य कन्या के बिदाई के होला, जवन अपने-आप में बहुत मार्मिक होला. एह अवसर के गीत हृदय के तार-तार कइ देले सन.
सुरुज के जोतिया बाबा मोरा ना सहाला गोर बदन कुम्हिलाय
कहतू त ए बेटी तमुआ तनइतीं अउरू उठइतीं छत्र छाँह
होत भिनसहर बाबा बोलिहें चुचुहिया लगबो सुनर बर साथ
कटोरे कटोरे बेटी दुधवा पियवलीं पुतवो से अधिका दुलार
दुधवा के लीखि बेटी देबहूँ ना पवलू लगलू सुनर बर साथ.
जानते त रहलऽ बाबा धियवा पराया काहें के कइलऽ दुलार
दुधवा के लीखि दीहें भइया हो अनजान भइया जिन होइहें बंस तोहार
संस्कार गीतन के ई अनमोल धरोहर हमनी के भीरी त बा बाकिर हमार आज के पीढ़ी एकरा ओर देखे खातिर तइयार नइखे| परंपरा का नाम पर अब खाली औपचारिकता बाँचल बा, जवना में रुचि आ आस्था राखेवाली मेहरारू लोग के संख्या बहुत कम बा. आज के पीढ़ी जो उनकर साथ देतो बिया त फिल्मी भा चर्चित क्षेत्रीय गीतन के पैरोडी का शर्त पर. साइत आज के द्रुतगामी जीवन शैली के ई प्रभाव बा कि ऊ क्षणिक सोच आ चाक-चिक के दुनिया से बाहर नइखे आवल चाहति. ए तरह से, कंठ से कंठ तक पहुँचत सुरक्षित ई संस्कार गीत अब संस्कृति के सुरक्षा भूमि से बाहर होखे लागल बाड़े सन आ डर त ई बा कि काल्हु ई खाली शोध के सामग्री बनिके मत रहि जा सन.
संदर्भ :
(साभार – परिछन)


text:
भोजपुरी के पहिलका टीवी चैनल महुआ पर चल रहल डांस संग्राम अब अपना मंजिल का तरफ तेजी से बढ़ल जा रहल बा. बहुते उतार चढ़ाव देखला का बाद अब कुल आठ गो नर्तक बाँचल बाड़े एह मुकाबिला में. आ एह शुक के ओहू में से एक जने विदा हो जइहें एह मंच से.
अब जे लोग बाँचल बा ऊ लोग ह संभावना के जोशीले टीम में गोरखपुर के अविनाश दूबे, बनारस के आतमजीत, पटना के अंजलि मिश्रा, आ रांची के आकाश मूखर्जी. दोसरा तरफ श्वेता के जाबांज टीम में रहीहें पटना के आनन्द ईशान, राँची के दीपू, दिल्ली के मैक, आ दुर्गापुर के गौरी क्षेत्री. अब आखिरी दौर का संग्राम में अंक देबे के तरीका में कुछ फेर बदल कइल गइल बा. अब श्वेता तिवारी आ संभावना सेठो के नम्बर जोड़ल जाई. एह लोग के इहो अधिकार सरोज खान दे दिहले बाड़ी कि अपना कवनो प्रतिभागी के कप्तान का वरदान का नाम पर पाँच गो अंक दे सकेली जवन कि सरोज खान के अंक देबे से पहिले दे देबे के पड़ी. ई अंक ओह प्रतिभागी के बचा सकेला.
शुक का प्रतियोगिता में अविनाश अपाहिज बन के एगो डांस करीहें जवना पर जज लोग में बतकुच्चन हो जाई. श्वेता के ओहमें डांसिंग के कमी लउकी त संभावना कहीहें कि हर डांस में डांसे ना देखे के चाही कबो कबो इमोशनो भारी पड़ेला. बाकिर सरोज खान के फैसला रही कि ई डांस के ड्रामा नइखे होखत डांस के प्रतियोगिता हो रहल बा. बाकियो प्रतिभागी आपन कौशल देखइहें. बाकिर होखी उहे जवन होखे के बा. एग प्रतिभागी के विदाई तय बा. के ह ऊ प्रतिभागी? अपनहीं काहें नइखी देख लेत महुआ टीवी पर रात आठ बजे से?
(स्रोत : प्रशान्त निशान्त)


text:
नेपाल के संबिधान
नेपाल के संविधान २०१५ (नेपाली:नेपालको संविधान २०७२) (२०७२ विक्रम संवत के साल ह ग्रेगोरियन वर्ष २०१५ खातिर) नेपाल के हाल में बन के लागू भइल संविधान ह। ई संविधान नेपाल के संविधान सभा द्वारा बनावल गइल ह। ई जनता के प्रतिनिधि द्वारा पारित भइल पहिलका आ नेपाल के सातवां संविधान ह । संविधान सभा के दुसरका निर्वाचन से निर्वाचित संविधान सभा द्वारा २०१५ के सितम्बर २० तारीख के ई संविधान २ तिहाई से अधिक मत से पारित भइल ह। साथे साथ नेपाल के इतिहास में जनता के बीच जाकर के मसौदा तैयार कर बनल ई संविधान नेपाल के पहिलका आ दुनिया के सबसे पछिलका संविधान ह। तराई भाग के कुछ जिला सभ में कुछ लोगन के द्वारा एकरा विरुद्ध में आवाज उठावल गइल एकरा बावजूद नब्बे प्रतिशत से अधिक के बहुमत से राष्ट्रपति द्वारा एकर घोषणा भइल। ।[1] ई संविधान २०१५, सितम्बर २१ तारीख के संविधान सभा के बहुमत सदस्यन के द्वारा हस्ताक्षर भइला के बाद सभाध्यक्ष द्वारा प्रमाणित करल गइल रहल। संविधान २०१५, सितम्बर २३ तारीख के नेपाल के राष्ट्रपति रामवरण यादव के द्वारा नेपाल के संविधान २०१५ पर हस्ताक्षर करते ही संविधान जारी हो गइल ई घोषणा के साथ लागू हो गइल। बी बी सी नेपाली सेवा के अनुसार:[2] ई संविधान में ३५ भाग ३०८ गो धारा आ ९ गो अनुसूची सभ बाड़ें। ई संविधान नेपाल के पहिलका हाली धर्म निरपेक्ष राज्य घोषित कइले बा।
संदर्भ[संपादन करीं]
- ↑ कान्तिपुर दैनिक "पारित भयो नेपालको संविधान". Retrieved 30 सितंबर 2015.सेतोपाटी अनलाइन "नेपालको संविधान दुई तिहाइ बहुमतद्वारा पारित". Retrieved 30 सितंबर 2015.अन्नपूर्ण पोष्ट दैनिक "नेपालको नयाँ संविधान अत्यधिक बहुमतले पारित". Retrieved 30 सितंबर 2015.
- ↑ "राष्ट्रपतिद्वारा संविधान जारी भएको घोषणा". Retrieved 20 सितंबर 2015.


text:
मिस जम्मू रह चुकल अनारा गुप्ता आज भोजपुरी दर्शकन के दिल के धड़कन बन गइल बाड़ी. कबो सोचलहू ना रहली कि उनका भोजपुरी सिनेमा में ऊ जगहा मिल जाई जहाँ चहुँपे खातिर बड़का बड़का नायिका तरसेली. अनारा गुप्ता भोजपुरी सुपर स्टार रविकिशन, दिनेश लाल यादव, पंकज केसरी, आ सुशीलो सिंह के नायिका बन के ऊ यादगार फिल्म दे चुकल बाड़ी.
आजुकाल्हु अनारा इकबाल बख्श के भोजपुरी फिल्म हम हईं मुन्ना भईया ले के फेर चरचा में बाड़ी. जेही फिल्म के ट्रायल देखल सभे के एके कहना बा कि सुशील सिंह के एक्शन आ अनारा गुप्ता के सेक्सी लुक दुनु एह फिल्म में देखे लायक बा. अनारा गुप्ता इकबाल बख्श के जमके तारीफ करतारी आ कहली कि इकबाल जी से ढेरे कुछ सीखे के मिलल.
अनारा गुप्ता के केहू गॉड फादर नइखे. तबो अपना बलबूते भोजपुरी सिनेमा में छा जायेवाली अनारा आज हर कैंप के पसन्द बाड़ी. अनारा गुप्ता के आवे वाली फिल्मन के नाम ह हमार ललकार, बतासा चाचा, तेजाब, दिल तोहरे प्यार में पागल हो गइल, आज के विधायक.
हम हईं मुन्ना भईया के निर्माता संजय निषाद आ गौतम निषाद हउवे.
(स्रोत : )


text:
बिहार के खबर
(शनिचर, 22 अक्टूबर)
- पोखरा के माटी निकालत घरी उपर से माटी धँसला का चलते मुंगेर के हारपुर गाँव में तीन गो लड़िका दबा के ओहिजे मर गइले.
- बिहार शरीफ में एगो ट्रैक्टर का चपेट में आ के काल्हु शुक का दिने एगो लड़िकी के मौत से नाराज छात्र आजु अस्पताल चौराहा जाम कर दिहले आ कई गो वाहन तोड़ फोड़ दिहले. हालात पर काबू करे खातिर पुलिस लाठी चार्ज कइलसि जवना से कई छात्र घवाहिल हो गइले.
- सासाराम में काल्हु भइल दुर्घटना का बाद भइल आगजनी आ तोड़फोड़ का बाद आजु शनिचरो का दिने सासाराम आरा विक्रमगंज सड़क बन्द रहल. जरल गाड़ियन के हटावे के काम हो रहल बा. घटना के वीडियो से आगजनी करे वालन के पहचानल जा रहल बा. अबही ले एक दर्जन लोग के हिरासत में लिहल गइल बा.
- पटना के स्टेशन रोड पर पालिका होटल का एगो कमरा से दू गो औरतन आ तीन गो बच्चन के लाश मिलल बा. पहिला नजर में लागत बा कि ई जहर खिया के मार दिहला के मामिला बा. कमरा रोहतास के डेहरी आनसोन के श्रवण कुमार का नाम से लिहल गइल रहुवे जे फरार बा आ पुलिस ओकर पता लगावे में लागल बिया. हालांकि पुलिस के कहना बा कि अबही कुछऊ कहल जल्दबाजी होखी.
- गया जिला के डुमरिया में कुछ बदमाश शुक का रात में प्राइमरी एग्रीकल्चर क्रेडिट सोसाइटी, पैक्स, के सचिव के गोली मार के हत्या कर दिहल.
- पटना के डॉन बास्को स्कूल से गायब तेरह साल के शिवम प्रताप सिंह के दू दिन बादो कुछ पता नइखे लागत. एह बीचे लड़िका के पिता थाना में ओकरा गुमशुदगी के रिपोर्ट लिखववले बाड़न.


text:
A fast track court in Sasaram has sentenced for life six kidnappers of an electrician of Efcon. Police has arrested the kidnappers along with the ransom money.
सासाराम के एगो फास्ट ट्रैक कोर्ट इफकान कंपनी के एगो कर्मचारी के साल २००८ में अपहरण करे का आरोप में छह गो दोषियन के उमिर कैद के सजा सुनवले बा.
ऊ कर्मचारी सोन नदी पुल के काम में लागल रहुवे जब फिरौती खातिर ओकर अपहरण कर लिहल गइल रहे. जाँच का क्रम में पुलिस छह गो अपहरणकर्तन के फिरौती खातिर दिहल दू लाख रुपिया का साथे गिरफ्तार कर लिहले रहे. ऊ लोग पचास लाख के फिरौती मँगले रहुवे.
दोषियन के नाम निर्मल, विजेन्द्र, रामाशीष, अरविन्द उर्फ विनोद, सतेन्द्र, आ शिवमुनी ह.


text:
वाशिंगटन, 22 अगस्त (आईएएनएस). अमेरिकी राष्ट्रपति बराक ओबामा अतवार का दिने कहले कि लीबियाई शासक मुअम्मार गद्दाफी के शासन खतम होखे जा रहल बा आ अब उनुका हमेशा ला सत्ता से हट जाये के चाहीं. ओने गद्दाफी कहले बाड़े कि ऊ हथियार ना छोड़ीहे आ त्रिपोली के बचइहे.
ओबामा व्हाइट हाउस से जारी एगो बयान में कहले, “आजु के रात गद्दाफी शासन के खिलाफ माहौल अपना चरम पर आ गइल बा. गद्दाफी शासन के खात्मा के संकेत मिलत बा.”
ओबामा का बयान तब आइल बा, जब विद्रोही त्रिपोली के कई इलाकन पर कब्जा कर लिहले बाड़े आ उनुका दू गो बेटन के अपना गिरफ्तारी में डाल दिहले बाड़े. बाकिर गद्दाफी के ठिकाना का बारे में अबही ले पता नइखे लागल. गद्दाफी अपना खून के आखिरी कतरा ले लड़ाई जारी राखे के किरिया खइले बाड़न.
टीवी चैनल ‘अल जजीरा’ बतवले बा कि, गद्दाफी त्रिपोलीए में बाड़े आ शहर के हिफाजत करीहे. हथियार डाले का बदले जीत हासिल करे के संकल्प लिहले बाड़े गद्दाफी.
ओबामा लीबिया के मुख्य विपक्षी दल, राष्ट्रीय अस्थायी परिषदो से कहले बाड़न कि ऊ नागरिकन के अधिकारन के इज्जत करे आ नागरिकन अउर संस्थानन के हिफाजत आ लोकतंत्र के स्थापना करत सत्ता परिवर्तन खातिर देश के जगावे.
लीबियाई विद्रोहियों के सैन्य प्रवक्ता अहमद बानी के कहना बा कि त्रिपोली के फ्राइडे मार्केट पर कब्जा हो गइल बा आ मितिगा हवाई पट्टी, सरकारी टीवी मुख्यालय अउर प्रसारण केंद्र समेत बाकी इलाकन पर कब्जा के लड़ाई जारी बा.
(इंडो-एशियन न्यूज सर्विस)


text: काल्हु २६ जून के बलिया जापलिनगंज के राधाकृष्ण अकादमी में राष्ट्रीय बाल विज्ञान कांग्रेस बलिया का तरफ से एगो प्रशिक्षण शिविर के आयोजन भइल जवना के उद्घाटन बलिया के इनफारमेटिक आफिसर अहमद सऊद कइलन. खास मेहमान रहलें एनआईसी बलिया के अंजन गोस्वामी. एह शिविर में बाबा लोग के चमत्कारन के वैज्ञानिक जानकारी दिहल गइल जवना से बाबा लोग समाज के अंधविश्वास में फँसा के ओकर शोषण ना कर सके. शिविर में संगठन के सचिव रजनीकांत सिंह, जिला समन्वयक सुधीर सिहं, अध्यक्ष डीएन उपाध्याय, हैदर अली खाँ, ओम प्रकाश, डा॰राजनारायण सिंह, संतोष कुमार, अनिल गुप्ता वगैरह मौजूद रहलें.


text:
भोजपुरी फिलिमन के सेक्सी बाला गुंजन पंत पिछला दिने भारतीय क्रिकेट टीम के कप्तान महेन्द्र सिंह धोनी का शहर रांची गइल रही. ओहिजा जाये वाली ऊ पहिलका भोजपुरी अदाकारा हई आ अपना रांची यात्रा के कबो ना भूलाए वाला याद बतावत बाड़ी गुंजन. उनुकर कहना बा कि रांची ऊ जिनगी भर ना भुलइहे काहे कि ओहिजा के लोग उनुका के भरपूर प्यार दिहल.
राँची में गुंजन पंत एगो डांस शो के ऑडिशन खातिर गइल रही जहाँ उनुकर झलक पावे खातिर बड़हन भीड़ जुट गइल रहे. प्रशंसक लोग गुंजन पंत के ऑटोग्राफ लिहल, उनुका साथे फोटो खींचवावल. गुंजन पंत कहतारी कि झारखण्ड जाये से पहिले ऊ बहुते डेराइल रहली. उनुका के बतावल रहे कि झारखण्ड में नक्सली बहुते बाड़े, बाकिर धोनी के शहर रांची त कमाल के शहर निकलल. पूरा तरह से आधुनिक सुख सुविधा वाला. कई लोग सपरिवार आइल रहे गुंजन से भेंट करे.
गुंजन पंत के एह डांस आडिशन में लगभग ढाई सौ युवक आइल रहले आ सभे अपना हीक भर डांस के जलवा देखावल.
रांची में गुंजन पंत बिरसा मुंडा के मूर्ति पर फूल माला चढ़वली आ रांची के जगन्नाथो मंदिर गइली जहाँ से पूरा रांची शहर साफे लउकेला.
(स्रोत – शशिकान्त सिंह)


text:
उत्तर प्रदेश
- अखिलेश सरकार छात्र संघ बहाली के आदेश दे दिहलसि. अब पढ़ाई से बेसी नेतागिरी सिखल सिखावल जरूरी लागत बा.
- आजु लखनऊ का ला मार्टिनियर कॉलेज का मैदान में समाजवादी पार्टी नेता अखिलेश सिंह यादव के मुख्यमंत्री के किरिया दिहल गइल. उनुका साथे उनइस गो कैबिनेट मंत्रीअनो के किरिया दिहल गइल. एह लोग के नाम हवे , आजम खां, शिवपाल सिंह यादव, अहमद हसन, वकार अहमद शाह, राजा अरिदमन सिंह, आनंद सिंह, अम्बिका चौधरी, रघुराज प्रताप सिंह उर्फ राजा भैया, बलराम यादव, अवधेश प्रसाद, ओमप्रकाश सिंह, पारसनाथ यादव, रामगोविंद चौधरी, दुर्गाप्रसाद यादव, कामेश्वर उपाध्याय, राजाराम पाण्डेय, राजकिशोर सिंह, ब्रहमाशंकर त्रिपाठी, आ शिव कुमार बेरिया.
- आजु जवना २७ गो विधायकन के राज्य मंत्री बनावल गइल बा तवना लोग के नाम बा, इकबाल महमूद, महबूब अली, शाहिद मंजूर, रियाज अहमद, फरीद महफूज किदवई, वसीम अहमद, नरेन्द्र सिहं यादव, शिवप्रताप यादव, राजेन्द्र सिंह राणा, मूलचन्द चौहान, अरविंद सिंह गोप, राजीव कुमार सिहं, अभिषेक मिश्र, विनोद कुमार सिंह, भगवत शरण गंगवार, नरेन्द्र वर्मा, राममूर्ति वर्मा, अरुणा कुमारी कोरी, जगदीश सोनकर, चित्तरंजन स्वरूप, मानपाल सिंह वर्मा, कमाल अख्तर, शंखलाल माझी, कैलाश चौरसिया, रामपाल राजवंशी, मनोज पारस, रामकरन आर्य आ सुरेन्द्र सिंह पटेल.
- शपथ ग्रहण बीतते सपा कार्यकर्ता लोग के हुड़दंग से पूरा मंच तहस नहस हो गइल.
- राजा भईया के मंत्री बनवला का चलते अखिलेश सिंह के बहुते आलोचना होखत बा. कहलजात बा कि अतना बहुमत का बादो कवन मजबूरी रहल जे राजा भईया जइसन आदमी के कैबिनेट मंत्री बनावे के पड़ गइल.
- अपना पहिलके कैबिनेट मीटिंग में सपा सरकार बेरोजगार भत्ता एक हजार रुपिया महीना देबे के फैसला कर लिहलसि. बारहवीं के विद्यार्थियन के लैपटाप आ दसवीं के विद्यार्थियन के टैबलेटो मुफ्त देबे के फैसला ले लिहल गइल.
- यूपी बोर्ड के मैट्रिक आ इन्टर के इम्तिहान काल्हु शुक से शुरू होखे जात बा. अबकी परीक्षार्थियन के प्रश्न पत्र पढ़े खातिर पन्द्रह मिनट के समय अधिका दिहल जाई.
- कांग्रेस राज्यसभा चुनाव खातिर यूपी से रशीद मसूद के टिकट दिहले बिया. मसूद हालही में सपा छोड़ के कांग्रेस में शामिल भइल रहले. कांग्रेस के लगा अतना वोट नइखे जे ऊ एकहू उम्मीदवार के जितवा सके.
बिहार
- पटना के गाँधी मैदान में पुस्तक मेला के उद्घाटन करत नीतीश कुमार कहलन कि पुस्तक मेला के हर साल बिहार दिवस का मौका पर बाइस मार्च के करे के परम्परा डाल दिहल जाव.
- रोहतास में माले सचिव भईयाराम यादव के हत्या का खिलाफ में आजु माले कार्यकर्ता नासरीगंज में सड़क जाम करि के घंटनो विरोध प्रदर्शन कइलन. सतरह तारीख के शाहाबाद बंद के एलान भइल बा आ तेइस मार्च के नासरीगंज में संकल्प सभा होई जवना के माले महासचिव दीपंकर भट्टाचार्य संबोधित करीहें.
देश
- रेलमंत्री के इस्तीफा का बारे में साफ जानकारी ना मिलला का चलते संसद में विपक्षी दल जम के नारेबाजी कइले जवना से संसद के कार्यवाही कुछ देर खातिर रोके के पड़ल. काल्हु देर रात खबर रहे कि दिनेश त्रिवेदी इस्तीफा दे दिहले बाड़े आ प्रधानमंत्री ओकरा के सकार लिहले बाड़न. बाकिर आजु भोर में कहाये लागल कि रेलमंत्री ना त इस्तीफा दिहले बाड़न ना ही उनुका के केहू इस्तीफा देबे के कहले बा. ओने तृणमूल सांसद आजु संसद परिसर में प्रदर्शन कइले जवना में दिनेश त्रिवेदी शामिल ना रहले.
- कांग्रेस आजु एह बा से इंकार कइले बिया कि ओकरा सरकार के कवनो तरह के खतरा बा. ओने समाजवादी पार्टी से सहयोग माँगल गइल बा कि तृणमूल के बाहर निकलला का हालात में ऊ यूपीए का साथे आ जाव.
- महाराष्ट्र विधानसभा के बजट सत्र आजु राज्यपाल के॰ शंकरनारायणन के अभिभाषण का साथे शुरू भइल.
- पंजाब अउर हरियाणा उच्च न्यायालय हरियाणा सरकार के निर्देश दिहले बिया कि जाट आंदोलन का दौरान भइल घटनन का बारे में व्यापक रपट छह हफ्ता का भितरे जमा करे.
- नासिक में भाजपा के सहुयोग से मनसे के यतिन रघुनाथ बाघ मेयर के चुनाव जीत गइलन. १२२ सदस्य वाला नगर निगम में मनसे सबले बड़हन पार्टी बन के उभरल रहुवे आ ओकरा लगे ४० गो पार्षद रहले. पिछला हफ्ता ठाणे मेयर चुनाव में मनसे शिवसेना-भाजपा उम्मीदवार के समर्थन कइले रहुवे.
- उत्तराखंड में राजनीतिक अनिश्चितता के माहौल में बहुगुणा विरोधी गुट के सतरह गो विधायक आजु किरिया लेबे हाजिर ना भइलन. एकरा पहिले राज्यपाल कांग्रेसी विधायक डा॰ शैलेन्द्र मोहन सिंहल के प्रोटेम स्पीकर के किरिया दिहलन.
- तमिल सांसदन पर लिट्टे से संबंध होखला के आरोप लगावे वाला श्रीलंका के उच्चायुक्त आजु माफी माँग लिहलन. उनुका के विदेश मंत्रालय में बोला के भारत के चिंता से वाकिफ करावल गइल रहे.
दुनिया
- यूरोपियन यूनियन नेपाल के चालीस लाख यूरो के सहायता देबे के एलान कइलसि. एह सहायता के इस्तेमाल नेपाल के फूड सिक्यूरिटी मानिटरिंग सिस्टम पर कइल जाई.
- अफगानिस्तान में आजु भइल एगो बम विस्फोट से नाहियो त तेरह लोग के मरा जाये के अनेसा बा.
- दू गो स्विस बन्हकन के आजु पाकिस्तान के तालिबान रिहा कर दिहलसि.
- भारत नेपाल के तीन करोड़ नेपाली रुपिया के सहायता देबे के एलान कइलसि.
- नीदरलैण्ड सीरिया में आपन दूतावास आजु बंद कर दिहलसि.
खेल
- ढाका में मीरपुर नेशनल स्टेडियम में एशिया कप क्रिकेट-२०१२ के तिसरका मैच पाकिस्तान आ श्रीलंका का बीच खेलल गइल. श्रीलंका टॉस जीत के पहिले बल्लेबाजी कइलसि. बाकिर बाद में खेले उतरल पाकिस्तान श्रीलंका के छह विकेट से हरा के फाइनल में आपन जगहा पक्का कर लिहलसि.
बिजनेस
- संसद में आजु पेश सर्वेक्षण में बतावल गइल बा कि भारतीय अर्थव्यवस्था के विकास दर वित्त वर्ष २०११-१२ में छह दशमलव नौ फीसदी रही. आ साल २०१२-१३ में सात दशमलव छह फीसदी, साल २०१३-१४ में आठ दशमलव छह फीसदी रहे के अनुमान लगावल गइल बा. चालू वित्त वर्ष में कृषि विकास दर दू दशमलव पांच फीसदी आ सेवा क्षेत्र के विकास दर नौ दशमलव चार फीसदी रही. औद्योगिक विकास दर चार से पांच फीसदी रहे के बात कहल गइल बा. उमीद जतावल गइल बा कि साल का आखिर में महँगाई में कमी होखी.
- भारतीय रिजर्व बैंक आजु जारी नीति समीक्षा में सी आर आर आ रेपो दर में कवनो बदलाव नइखे कइले जवना से उद्योग जगत निराश बा.
- बम्बई शेयर बाजार में आजु २४३ अँक के बड़हन गिरावट दर्ज भइल राजनीतिक अनिश्चितता के असर बाजार पर पड़ल बतावल जात बा. आजु रुपयो डॉलर का मुकाबले कमजोर पड़ गइल.
- विश्व बैंक भारत के गरीबी मेटावे खातिर आसान शर्त पर चार अरब ३० करोड़ अमरीकी डॉलर के वित्तीय सहायता देबे के घोषणा कइलसि.


text:
वैष्णव बाल मंदिर ओवरऑल चैंपियन
November 20, 2014
campus-live
इंदौर | नेहरू स्टेडियम में आयोजित 18वीं जिला स्तरीय ताइक्वांडो स्पर्धा में वैष्णव बाल मंदिर की छात्राओं ने 33 स्वर्ण, 11 रजत और 44 कांस्य पदक जीतकर चैंपियनशिप पर कब्जा जमाया। स्पर्धा में मिनी, सबजूनियर, जूनियर और सीनियर वर्ग में विभिन्न वजन के मुकाबले हुए। स्वर्ण पदक विजेता खिलाड़ी : भाव्या अग्रवाल, प्रज्ञा जैन, आयुषी राठी, अंजली चौहान, सलोनी सोनी, निशिता श्रीवास, साक्षी वर्मा, रिंकल जैन, मुस्कान शर्मा, अंशिका पांडे, आयुषी जैन, गुंजन शाह, अदिति दीवान, अंजली बंजारा, यशस्वी यादव, भाविका पोरवाल, पायल मित्रा, सुरभि गर्दे, इशिका जैन, प्राची तिवारी, परिधि गंगवाल, प्रत्यागामी शर्मा, संजीवनी शर्मा, सेजल लड्ढा, रिशिका अजमेरा, प्रियांशी शुक्ला, कृति बाहेती, वैदेही जोशी, अर्पणा त्रिपाठी, कृतिका अग्रवाल, वान्या जैन, सलोनी राठी। आयुषी चौहान, कशिश गुजराती, अनुष्का सितोले, ईशा बरोड़िया, रितिका राठौर, अनुष्का पोरवाल, अंजली तिवारी, ईशिता राठौर, मतांगी गोस्वामी, संजीवनी शर्मा, पलक राठी।


text:
तेल रिसाव
तेल रिसाव (अंगरेजी: Oil spill) अइसन घटना हवे जेह में मनुष्य के गतिविधि के चलते पानी में, बिसेस रूप से समुंद्र के पानी में, पेट्रोलियम हाइड्रोकार्बन सभ के तरल रूप में बहाव हो जाला आ ई एक किसिम के प्रदूषण हवे। शब्द के इस्तेमाल खासतौर पर पानी में पेट्रोलियम के रिसाव खातिर इस्तेमाल होला हालाँकि, अइसन रिसाव जमीन वाला हिस्सा में भी हो सके ला। पेट्रोलियम तेल ढोवे वाला टैंकर, पानी के जहाज (टैंकर जहाज), समुंद्र किनारे या समुंद्र के तीरे से कुछ दूरी पर के समुंद्र भीतरी तेल निकाले वाला प्लेटफार्म, या तेल के खदान से अइसन तेल पानी में पहुँच सके ला।
अइसन तेल रिसाव ओह इलाका के पर्यावरण आ जीव-जंतु सभ खातिर नोकसानदेह होला। एकर सफाई मुश्किल होला आ कई किसिम के चीज पर निर्भर करे ला कि एकरा के कइसे आ केतना साफ कइल जा सकत बा।


text:
– भोजपुरिया भईया
गरमी से कोलकाता परेशान बाटे… अउर परेशानी त तब बढ़ जाला जब केकेआर हार जाला… खैर कहे वाला कह रहल बा कि आईपीएल के हर मैच… खरीदल बेचल जा रहल बा… का ललित अंकल ई हम का सुन रहल बानी? खैर दादा इज दादा… अरे तुमसे बढ़कर दुनिया में न देखा कोई और… एकरा आगे कुछ कहींऽऽ कि रऊआ समुझ चुकल बानी?
लास्ट सेवन डेज में काफी कुछ देखे के मिलल… अरे का का बताई भाई… आपन कोलकाता वाकई निराला हऽ… एइजा के जनता कब का करी… केहू ना कह सकेऽऽ. अब ईएमबाइपासे में हास्पीटल काण्डे के ले लऽ… कवनो लंका काण्ड से कम थोड़ही रहे? तोड़ फोड़ो बड़ा फिल्मी स्टाइल में भइल रहे… साँच कहऽ त एह पब्लिक ताण्डव खातिर गर्मिये रिस्पान्सिबल बा…
अरे भाई, भरल दुपहरिया में त हमरा… अइसन लागेला कि ई कलकत्ता न हऽ बलुक छपरा हऽ… वाह का लू चल रहल बिया. गरम हवा… एकरो एगो अलगे मजा बाटे… मजा आईपीएलो में अब खतम बाटे… नो केकेआर… .मतलब नो आईपीएल…
आजुकाल्हु कलकत्ता में दस रुपिया का नीचे नारियलो पानी नइखे मिलत… आ जवन मिलऽता… ओकरा के पी के… मन नइखे भरत. सोचऽतानी खीरा खा के तनी गरमी से राहत मिली… बाकिर खीरो अब जेब पर भअरी पड़ऽता…
हर इलाका… हर मुहल्ला… में हमार आना जाना लागल रहेला… कुछ दिन पहिले बेहाला इलाका में गइल रहनी… साँझ छह से सात के बीच के टाइम रहे… आदमी आफिस से घर लवट रहल बाटे… दिन भर के थकल हारल… इंसान घरे पहुँच के शांति ढूंढ़ेला… बाकिर रोडसाइड पालिटिकल मीटिंग… शांति से रहे दी तब न… चुनाव में ज्यादा दिन नइखे… लाउड स्पीकर के जोरजोर से बाजल शुरु हो गइल बाटे.
आजकल हमार नजर शहर के सफाई क ऊपर कुछ जादही पड़ रहल बा… महात्मा गाँधी रोड मेट्रो स्टेशन से सन्मार्ग वाली फुटपाथ पकड़ के हम सेन्ट्रल मेट्रो स्टेशन का ओर जात रहनी… अब का बताईं… फुटपाथ पर चलल बड़ा डिफिकल्ट बाटे… गंदगी त छोड़ दीं… दोकान के त पुछीं मत… केहू घुघुनि पावरोटी बेचऽता… त केहू डायरी… केहू पुरान कैसेट बेचऽता… का नइखे बेचात? मेडिकल हास्पीटल का पास त खायेपिये के दोकानन के मेला लागेला… वोइजा से चल के निकलल माने स्पेस में राकेट छोड़ल एकही बात हऽ… फुटपाथ चले खातिर हऽ आ कि दुकान लगा के बिजेनस चलावे खातिर ई त पता लगावे के पड़ी…
खैर… अब हम का पता लगाईं… कई महीना से हम ई पता लगावे में लागल बानी कि डुप्लीकेट सर्टिफिकेट के प्रिंटिंग कहाँ होखेले? एगो खबर मिलल बा… कि बैरकपुर मे एगो टीचर बाड़न… उनकाकिहां एह तरह के न्यूज रहेला.
आजकल त ओहि आदमी के पूछ बा… जे ई बता सकी कि कोलकाता म्युनिसिपल कार्पोरेशन के इलेक्शन में केकरा कहाँ सीट मिली… खबर त इहो मिल रहल बिया कि कुछ कुछ लोग तीस तीस लाख रुपिया ले के तइयार बा… कि टिकट मिली आ पइसा ढालब अउर जीत जाईब… ई सुन के हमरा ई ना बुझाला… कि आपन केएमसी फुचका वालन प तनी कड़ाई काहे नइखे करत? ना ना… हमार मतलब बस इहे बा कि फुचका वालन के तनी साफ सफाई क बारे में बतला दिहल जाव… अरे भाई सफाई से घूस खा भा फुचला दुनुहजम हो जाई…
चलीं अब हमहूं जाईं… अगिला हफ्ता फेर मिलब… चलते चलते… हम हैं राही प्यार के… भोजपुरिया भईया कहतारन… सबके टाटा बाय वाय…
bhojpuriyabhaiya@gmail.com


text:
निरहुआ इंटरटेनमेंट के नयका प्रस्तुति “औलाद” में निरहुआ ब्रदर्स दिनेश लाल यादव निरहुआ आ प्रवेश लाल यादव, एक बार फेर धमाल मचावे जा रहल बाड़े. घर परिवार का कहानी पर बनल एह संपूर्ण मनोरंजन वाली फिल्म में दर्शक अपना अगल बगल के समाज के कहानी देखीहें. औलाद में दस गो सुमधुर गाना शामिल बा.
यंग स्टार प्रवेश लाल के जोड़ी एहू फिल्म में शुभी शर्मा का साथही बनावल गइल बा. एह जोड़ी के धमाल चलनी के चालल दुलहा में दर्शक बहुत पसन्द कइले रहले.
फिल्म पूरा देश में पहली जुलाई के रिलीज होखे जा रहल बा.
निर्माता निरहुआ इंटरटेनमेंट
निर्देशक असलम शेख
संगीत राजेश रजनीश
कहानी के के सिंह
गीत विनय बिहारी, प्यारे लाल यादव कविजी, श्याम देहाती
कलाकार दिनेश लाल यादव, प्रवेश लाल यादव, पाखी हेगडे, शुभी शर्मा, अवधेश मिश्रा, मनोज टाईगर, गोपाल राय, संजय पाण्डेय, एयाज खान, संतोष श्रीवास्तव, अनिल यादव, तेज सिंह, हीरा यादव, ए के राज, पूनम पाण्डेय, भोला पाण्डेय, रत्नेश वर्णवाल, किरण यादव वगैरह
(स्रोत – प्रशान्त निशान्त)


text:
टेम्पलेट:Admin help
ई {{Admin help}} संदेस बक्सा हवे।
अगर रउआँ केहू प्रबंधक से मदद चाहत होखीं, एह टेम्पलेट के बार्ता पन्ना पर (जइसे की HM), या मदद डेस्क पर लगाईं आ एकरा नीचे आपन सवाल लिखीं। एकरा बाद प्रबंधक ले ई सूचना पहुँच जाई।, कौनों लेख जेकरा में केहू प्रबंधक के द्वारा संपादन चाहत होखीं तब
एह टेम्पलेट के प्रयोग खातिर एकरा के वार्ता पन्ना पर नीचे दिहल रूप में लगाईं:
== प्रबंधक से सवाल == {{Admin help}}   --~~~~
चार गो टेढ़का डैश "~~~~" ऑटोमेटिक आपके दस्खत जोड़ दी, दस्खत में राउर सदस्य नाँव आ टाइम के मोहर होला।
नोट: कई प्रकार के समस्या के समाधान आम अनुभवी सदस्य लोग भी कर सकत बाटे। अइसन सदस्य लोग से संपर्क करे खातिर एकरा बजाय {{Help me}}के प्रयोग करीं, या मदद डेस्क या चौपाल पर आपन संदेस लिखीं।
अगर रउआँ कौनों रोक लगावे, पन्ना हटावे, पन्ना सुरक्षित करे, या प्रबंधक लायक काम खातिर मदद चाहत बानी तब एह {{Admin help}} के प्रयोग करीं; अगर आप खुदे एह समय रोकल गइल बाड़ीं आ रोक हटावे के अनुरोध कइल चाहत बानी तब एकरे बजाये {{रोक हटाईं}} के प्रयोग करीं जेवना से आपके अनुरोध रोक हटावे खातिर अनुरोध वाली श्रेणी में जुड़ सके।
तकनीकी जानकारी
जवना वार्ता पन्ना पर ई टेम्पलेट इस्तेमाल होखी ओकरा के श्रेणी:विकिपीडियन जे लोग के प्रबंधक से मदद चाहत बा में जोड़ दी।
इहो देखल जाय
सवाल पूछे वाला लोग खातिर:
- {{Help me}} – अगर केहू प्रबंधके ना बलुक कौनों अनुभवी सदस्य से सवाल पूछल जा सके लायक होखे।
- {{Edit protected}} – अगर कौनों पूर्ण-सुरक्षित पन्ना पर संपादन करवावे के होखे।
जबाब देवे वाला लोग खातिर:
- {{Helpme-irc}} – A message that asks the user to come to IRC for more help. (भोजपुरी विकि पर लागू नइखे)
- {{Admin help-nq}} – जब केहू सम्पादक {{Admin help}} के इस्तेमाल करे, लेकिन कौनों सवाल न पूछे।


text:
पोलर वोर्टेक्स
पोलर वोर्टेक्स (अंगरेजी: Polar vortex, पोलर = ध्रुवीय आ वोर्टेक्स = हवा के घुमरीदार बहाव, चक्रवात) पृथ्वी के ऊपरी वायुमंडल में, दुनों ध्रुव पर मौजूद लो प्रेशर एरिया हवें। इनहन से जुड़ल दू किसिम के दसा हो सके लीं – जब ई मजबूत होखें, ध्रुव के ऊपर एकलौता घुमरीदार हवा के बहाव वाला इलाका के रूप में मौजूद रहे लें, एह दौरान ठंढा आर्कटिक (आ अंटार्कटिक) हवाराशि सभ ध्रुव के आसपास के इलाका में सीमित रहे लीं; दुसरे दसा में जब पोलर वोर्टेक्स कमजोर रहे लें, कई बेर की एक से बेसी हिस्सा में घुमरीदार हवा के क्षेत्र के रूप में अस्थापित हो जालें, एकरे चलते आर्कटिक इलाका के खूब ठंढा हवाराशि बाहरी इलाका के ओर फइल जाले आ अइसन इलाका में भी भारी सर्दी के कारण बने ले जहाँ आमतौर पर एह हवा के परभाव न होखत होखे।
पोलर वोर्टेक्स के एगो अउरी परभाव चिन्हित कइल गइल बा, खासतौर से अंटार्कटिका के इलाका में, पोलर वोर्टेक्स ओजोन के कटाव से जुड़ल बा। एह घुमरीदार हवा के बहाव में ध्रुवीय स्ट्रेटोस्फेरिक बादर के निर्माण होला आ एह बादर सभ में क्लोरोप्ल्यूरोकार्बन सभ आ नाइट्रोजन के आक्साइड सभ के साथे मिल के अइसन रासायनिक क्रिया होखे ले जेकरे चलते ओजोन के क्षय होला। एही कारन दक्खिनी ध्रुव के ऊपर ओजोन के भारी कमी हो जाला जेकरा के ओजोन होल चाहे ओजोन छेद कहल जाला। उत्तरी ध्रुव पर ई पोलर वोर्टेक्स ओतना मजबूत ना होला आ इहाँ आर्कटिक आ ध्रुवी हवा के साथे मध्य अक्षांस वाली हवा के मिक्सिंग तुलना में जादे होला, इहाँ ओजोन के कटाव ओतना परभावी ना होखे ला, उत्तरी ध्रुव पर एह घटना के "ओजोन डेंट" (डेंट माने खरकोंच लागल) कहल जाला।
जनवरी 2019 में, पोलर वोर्टेक्स के कमजोर दसा के चलते ई छितरा के कई वोर्टेक्स नियर बन गइल आ एकर बिस्तार भूमध्य रेखा के ओर बढ़ चलल, अमेरिका में भयानक जाड़ा पड़ रहल बा आ मौसम बिग्यानी लोग के अनुमान बा कि तापमान -70°C तक ले गिर सके ला।[1]
संदर्भसंपादन
- ↑ "अमरीका में -70 डिग्री तक की ठंड!". बीबीसी डॉट कॉम हिंदी. बीबीसी हिंदी. Retrieved 31 जनवरी 2019.
बाहरी कड़ीसंपादन
- "Current map of arctic temperatures at the 500 hPa level". Retrieved 9 मार्च 2017. (अंगरेजी में)
- "Current map of antarctic temperatures at the 500 hPa level". Retrieved 9 मार्च 2017. (अंगरेजी में)


text:
(बियफे, 6 अक्टूबर)
- प्रदेश में शिक्षक पात्रता परीक्षा तेरह नवम्बर के करावल जाई. परीक्षा केन्द्र अठारहो मंडल मुख्यालय पर करावल जाई. आवेदन पत्र पंजाब नेशनल बैंक के शाखा से खरीदल जा सकेला. आवेदन करे के अंतिम तारीख अठारह अक्टूबर बावे.
- 2012 में होखे वाला उत्तर प्रदेश विधानसभा चुनाव खातिर कांग्रेस जवन दुसरकी सूची जारी कइले बिया तवना में मायावतीओ के नाम शामिल बा. एह सूची में बासठ गो नाम बा.
- भदोही जिला के कोइराना इलाका से एगो इनामी अपराधी लालचन्द के गिरफ्तार कर लिहल गइल बा.
- जौनपुर में चकप्यार अली नाव घाट पर बियफे का दिने एगो नाव गोमती में पलट गइला जवना से पन्द्रह लोग डूब गइल. तेरह लोग के बचा लिहल गइल बाकिर दू आदमी के पता नइखे चलत. लाशो नइखे मिलल.
- एटा जिला में बियफे भोर में गुरुवार तड़के तेज रफ्तार मिनी ट्रक के पलटला से ओहमें सवार पांच लोग के मौत हो गइल आ 20 जने घवाहिल हो गइलन.


text:
भोजपुरी एक्शन स्टार विराज भट्ट आ हॉट गर्ल अक्षरा सिंह के जोड़ी के फिलिम ‘दौलत की जंग’ फेरु प्रदर्शन से पहिलहीं से चरचा में बावे. किशोरी फिल्म्स के बैनर तले बनल एह फिलिम के निर्माता धुपेन्द्र भगत, निर्देशक रत्नेश सिन्हा, गीतकार दिनेश दिलकश, संगीतकार सुरेश आनंद, सह निर्माता मानकी देवी अउर लखमती देवी, कार्यकारी निर्माता राजा अउर जेपी, कैमरा मैन अश्विन प्रभाकर, आ मारधाड़ निदेशक सिंह इज किंग हउवें.
एह फिलिम के शूटिंग बिहार के सिवान में भइल बा.
फिलिम के मुख्य कलाकारन में विराज भट्ट, अक्षरा सिंह, कृष्णा भट्ट, तनुश्री, अवधेश मिश्रा, अली खान, गुरुबचन सिंह, आ आनंद मोहन शामिल बाड़ें. ग्लोरी सुनिता पांडे के दिलकश आयटम नंबर बा.
बतावल जात बा कि एह फिलिम के बनावे में पूरा लगन से मेहनत भइल बा. हालफिलहाल एकर एडिटिंग के काम मुंबई में चलत बा.
(शशिकांत सिंह, रंजन सिन्हा)


text:
बहुते फिल्म आ सैकड़ो अलबम खातिर गा चुकल इन्दु सोमाली ओह दिन फेर पटना के पीजी सुपर साउन्ड में एगो देवी गीत के अलबम रिकार्ड करावे आइल रहली. बातचीत होखे लागल त बतवली कि ऊ विनय बिहारी के शुक्रगुजार बाड़ी जे उनका के फिल्मन में गावे खातिर ब्रेक दिअवलें. अपना आवाज का दम पर इन्दु सोमाली ओह ब्रेक का बाद जमत गइली आ आजु बढ़िया मुकाम पर चहुँप चुकल बाड़ी.
बतवली कि पहिले ऊ स्टेज शो करत रहली. फेर अलबम खातिर गावे के मौका मिलल आ सबसे पहिले ऊ एही स्टूडियो, पीजी सुपर साउण्ड, में आइल रहली. फेर संजोग से विनय बिहारी से भेंट भइल. विनय बिहारी इन्दु सोमाली के सब जगह ले जा के परिचय करवलें आ कहलें कि बढ़िया गायिका हई, मौका दीहिं.
भोजपुरी में फूहड़ गीत के बहुतायत पर कहली कि ऊ उहे गावेली जवन सुने वाला पसन्द करेलें. कहली कि खाली भजन गाईं आ केहू सुने वाला ना होखे त गवला से का फायदा ? हँ अतना जरुर कोशिश करेली कि गाना के बोल से वइसन हिस्सा निकाल दिहल जाव जवन सही नइखे.
नयका गायक गायिका के दिशा निर्देश दिहला का बारे में इन्दु सोमाली कहली कि बस अतने कहीहें कि मेहनत करीं आ लागल रहीं. माँ के आशीर्वाद से आजु हम एहीजा बानी कि रउरा भा कुछ लोग हमरा के जाने लागल बा.
(स्रोत – संजयभूषण पटियाला)


text:
Ground Breaking Ceremony 3.0: प्रधानमंत्री नरेंद्र मोदी ग्राउंड ब्रेकिंग सेरेमनी 3.0 में 80,224 करोड़ निवेश वाला 1406 निवेश परियोजनन के एमओयू,…
Ground Breaking Ceremony UP: प्रधानमंत्री नरेंद्र मोदी सुक के उत्तर प्रदेश आ रहल बाड़े। राष्ट्रपति रामनाथ कोविंद के पैतृक गांव में…
दुनिया भर में चलत संघर्ष आ महामारी के ई दौर हमनी सभे पर बहुते असर डालले बा. एह दौर में लोग के जान आ रोजी-रोटी के अलावा अउरी कई गो गंभीर नुकसान भइल बा,…
टेस्ला कंपनी के सीईओ एलन मस्क के कहनाम बा कि ऊ ट्विटर से डील तब ले आगे ना बढ़इहे जब तक ले कंपनी ई साबित नइखे कs देत कि ओकरा प्लेटफॉर्म पs 5 फीसदी से…
टेस्ला CEO एलन मस्क ट्विटर के नया मालिक बन गइले। मस्क एह माइक्रो ब्लॉगिंग साइट के किनेला 44 बिलियन डॉलर माने 3368 अरब रुपिया के डील कइले बाड़े। ट्विटर…
रिलायंस इंडस्ट्रीज फ्युचर समूह के संगे 24,713 करोड़ रुपिया के सौदा रद्द कs देले बा। रिलायंस कहलस- सुरक्षित कर्जदाता लो एकरा विरोध में मतदान कइल, जवना…
IC IPO: भारत के सबसे बड़ आईपीओ के लेके देसभर के निवेसक लो में उत्साह बा। लोग बेसबरी से एह एलआईसी के आईपीओ के इंतेजार कs रहल बा। एहि बीचे अइसन खबर आ रहल…
जल्दिये गोरखपुर औद्योगिक विकास प्राधिकरण (गीडा) में क्रॉकरी के फैक्ट्री बनी। रेडीमेड गारमेंट पार्क ला चुनल गईल जमीन में से एकरा खातिर जमीन के आवंटन कs…


text:
खबर लिखे वाला जब खुद खबर बनि जाव
उनइस मई के इहे भइल जब अँजोरिया अपना सगरी सबडोमेना का साथे हैक हो गइल आ ओकरा बाद दू दिन लाग गइल सब कुछ ठीक करे में. “सब कुछ” में सब कुछ शामिल नइखे, बस अतने कि लगभग पूरा अँजोरिया फेर से शुरु हो गइल बा. अलग अलग सबडोमेन में दिक्कत देखल जा रहल बा आ जहाँ मिलत बा ओकरा के ठीको कइल जा रहल बा, अकेला आदमी खातिर ई बहुते मुश्किल काम बा बाकिर हो रहल बा. आशा बा कि राउर नेह छोह हमेशा का तरह बनल रही आ बीच में आवेवाला अइसनका व्यवधान के समय रउरा अपना असुविधा का बावजूद संबंध बनवले राखब. कवनो वेबसाइट खातिर दू से तीन दिन के बन्दी बहुते नुकसान चहुँपा जाला जवना के असर बहुते दिन ले झेले के पड़ेला.
आईपीएल के चार गो टीम चुना गइल
आईपीएल चार के बेहतर चार टीमन के चुनाव काल्हु पूरा हो गइल बाकिर केकर स्थान कहवाँ रही एकर फैसला आजु होखे वाला मैचन पर निर्भर करत बा. काल्हु के मैच से किंग्स इलेवन पंजाब के उपरी चार में जगहा ना मिल पावल काहे कि ओकरा के डेक्कन चार्जर्स हरा दिहले.
आजु होखे जा रहल रॉयल चैलेंजर्स बैंगलुरु बनाम चेन्नई सुपर किंग्स के विजेता पहिला जगहा पर रहीहें जबकि कोलकाता नाइट राइडर्स बनाम मुंबई इण्डियंस के मैच में हारे वाला चउथका जगह पर चलि जाई. रहल सवाल दूसरा आ तीसरा जगहा के त ओकर फैसला एह पर निर्भर करत बा कि अगर पहिला मैच में चेन्नई जीतल त बैंगलुरु तीसरा जगहा पर चल जाई. दोसरा कवनो सूरत में दुसरका आ तिसरका जगहा के फैसला प्वांयट पर निर्बर हो जाई.
यूपीए के दूसरकी सरकार के दू साल पुरा हो गइल
भ्रष्टाचार के आरोपन से घेराइल रहला का बावजूद कांग्रेस के नेतृत्व में बनल यूपीए के दुसरका दौर के दू साल पूरा हो गइल. एह बीच तरह तरह के घोटाला सरकार के घेरले रहल. कबो आदर्श सोसाइटी, कबो राष्ट्रमण्डल खेल, त कबो टूजी स्पेक्ट्रम घोटाला, त कबो पीजे थामस के नियुक्ति पर उठे वाला सवालन से. सरकार के छवि अतना खराब हो चुकल रहे कि जब भठियरपन का खिलाफ अन्ना के अनशन शुरु भइल त सरकार काँप उठल आ ऊ करे के तइयार हो गइल जवना के कवनो पुरान उदाहरण मौजूद ना रहल. निजी लोग से बनल समिति के गजट घोषणा तक कर दिहलसि सरकार. अलग बात कि ओकरा बाद कांग्रेसियन के एकजुट हमला का बाद अन्ना आंदोलन के सदस्यन पर कुछ सवालो उठ खड़ा भइल जवना का बाद आम आदमी कुछ हद तक एह समिति से बेपरवाह हो गइल बा कि लोक पाल बिल कइसन बनत बा. एह सरकार के काम का प्रति लापरवाही तब अउरी भयानक लागल जब पचास गो वांछित आतंकियन का सूची के दू गो आदमी हिन्दुस्ताने में मिलले. थामस का नियुक्ति का बारे में सरकार आपन मजबूरी तक जता दिहलसि कि का कइल जाव अब ईमानदार अधिकारी मिलते नइखन ! जय हो !
यूपी पुलिस भर्ती के फार्म पोस्टआफिस से मिली
अगिला हफ्ता छब्बीस मई से प्रदेश के एक सौ इकतीस डाकघर पुलिस भर्ती के फार्ब पचास पचास रुपिया में बेचल शुरु करीहे. एह सीधी बहाली में उप निरीक्षक, नागरिक पुलिस प्लाटून कमांडर पीएसी का पद पर नियुक्ति होखे जा रहल बा.
संस्कृत स्कूलन के कंप्यूटर दिहल जाई
उत्तर प्रदेश के माध्यमिक स्तर के दू सौ संस्कृत विद्यालयन के दू दू गो कंप्यूटर दिहल जाई. एह खातिर सगरी मंजूरी दिहल जा चुकल बा.
काल्हु आइल आन्ही पानी से फेर बहुत नुकसान भइल
काल्हु शनिचर का सबेरे बिहार आ उत्तर प्रदेश के इलाकन में फेर आँधी आइल जवना से करीब एक सौ लोग के जान जाये के अनेसा बतावल जा रहल बा. पटना में हवा के रफ्तार ९६ किलोमीटर प्रति घंटा के रहुवे. छपरा जिला में ठनका गिरला से दू जने के मौत हो गइल. एह आँधी पानी से आम आ लीची के साठ से सत्तर फीसदी नुकसान होखे के खबर बा.
अस्त्र मिसाइल के सफल परीक्षण
काल्हु उड़ीसा के चांदीपुर से लगातार दू दिन अस्त्र मिसाइल के सफल परीक्षण कइल गइल. हवा से हवा में मार करे वाला एह मिसाइल का बारे में दावा कइल जा रहल बा कि ई अमेरिका, रुस, आ फ्रांसो का मिसाइलन से बेसी उन्नत बा. एह मिसाइल से आमने सामने में अस्सी किलोमीटर दूर ले आ चहेट के मारे में बीस किलोमीटर दूर ले दुश्मन के जहाज के मार गिरावल जा सकेला.
बिहार पंचायत चुनाव में पुरनका लोग के हार
बिहार पंचायत चुनाव के मतगणना सारण, सिवान, पश्चिमी चंपारण समेत कई जिलन में चल रहल बा. कुछ जिलन के मतगणना हो चुकल बा आ कुछ के बाकी बा. बाकिर अबतल मिलल परिणाम बतावत बा कि हर जगहा बदलाव के हवा बा.
बिहार बोर्ड के रिजल्ट पचीस मई के
बिहार विद्यालय परीक्षा समिति के मैट्रिक के रिजल्ट पचीस मई के जारी होखे वाला बा. तेइस तारीख के सीबीएसई के बारहवीं के रिजल्ट आवे वाला बा. बिहार इंटर के रिजल्ट तीस मई से पहिले निकल जाये के उमेद बतावल जात बा.


text:
बिलासपुर। सर्व यादव समाज जिला बिलासपुर छत्तीसगढ़ का कार्यकारिणी घोषित। सर्व यादव समाज के जिलाध्यक्ष रामचंद्र यादव ने सर्व यादव समाज छत्तीसगढ़ प्रदेश अध्यक्ष रमेश यदु की सहमति से सर्व यादव समाज छत्तीसगढ़ जिला बिलासपुर के सर्वागिण विकास के लिये निम्नानुसार पद पर नियुक्ति की है जो निम्नानुसार है संरक्षक डॉ.कालीचरण यादव जूना बिलासपुर, दिनेश यादव राजेन्द्र नगर, मनीराम यादव हॉफा, अरूण कुमार यदु अज्ञेय नगर, डॉ.आर.जी यादव विद्यानगर, नंदकुमार यादव तिफरा, एल.एस. बरगाह बिलासपुर, भागीरथी यादव तिफरा, प्रकाश यादव टिकरापारा, चंद्रशेखर यादव बिल्हा, रामलाल यादव बिलासपुर, राधेश्याम यादव मंगला। कार्यकारी अध्यक्ष राय सिंग यादव कोटा, उपाध्यक्ष रामफल यादव खमतराई, ललित यादव तखतपुर, कन्हैया यादव रतनपुर, रवि गोपाल यादव आसमा सिटी, भरत यादव कोटा, तिरिथराम यादव मोहदा, महामंत्री शिवचरण यादव कुदुदण्ड, सचिव जागेश्वर यादव परसदा, कोषाध्यक्ष संतोष यादव पचपेडी, सह कोषाध्यक्ष बहोरन यादव कुदुदण्ड, संगठन मंत्री संतोष यादव बेलगहना, संतोष यादव लखराम, हरीशंकर यादव बारीडीह, रामगोपाल यादव बसिया, भागवत यादव सकरी, बिरज यादव बहतराई, रमेश यादव कुदुदण्ड, जयप्रकाश यादव बेलगहना, मनोज यादव रतनपुर, संतोष यादव रतनपुर, प्रहलाद यादव पौंसरा, सहेतरू यादव मंगला, ईश्वर यादव घुरू, अभिलेश यादव सीपत, प्रचार सचिव संतोष यादव करगीखुर्द, कृष्ण कुमार यादव नवापारा, देवारी यादव तखतपुर, महेतरू यादव सकरी, रामेश्वर यादव बसिया, बुधवार सिंह यादव उमरिया दादर, गिरजा यादव कुदुदण्ड, मनोज यादव बरतोरी, राजकुमार यादव लमेर, प्रवक्ता लालजी यादव नेचर सिटी, संतोष यादव कतियापारा, श्रीराम यादव गंगा नगर, कानूनी सलाहकार दिनेश यादव गनियारी, श्री रूद्र कुमार यादव रतनपुर, विशेष आमंत्रित सदस्य बुधराम यादव चंदेला नगर, डीसी यादव रतनपुर, किशोर यादव तालापारा, विष्णु यादव बिलासपुर, सुनीता यादव सिलपहरी, संदीप यादव बरतोरी, दिलन यादव गिरधौना, मनहरण यादव सीपत, भागवत यादव उच्चभट्टी, दाऊराम यादव भरारी रतनपुर, मीडिया प्रभारी राज यादव तालापारा, राजकमल यादव केकती, अनिल यादव मनोज यादव, ऑडिटर मनोहर यादव मस्तूरी, शहर अध्यक्ष अभिमन्यु यादव जूना बिलासपुर, जिला अध्यक्ष (युवा) मनोज यादव (छोटू), महामंत्री (युवा) मंजीत यादव राजेन्द्र नगर, शहर अध्यक्ष (युवा) देवेन्द्र यादव कस्तूरबा नगर, कार्यकारी शहर अध्यक्ष (युवा) आयुष यादव मंगला, जिला अध्यक्ष (महिला विंग) गीता यादव नवापारा।
सर्व यादव समाज के जिलाध्यक्ष रामचंद्र यादव ने नवनियुक्त पदाधिकारी व सदस्यों को बधाई एवं शुभकामनायें दी है।
ब्यूरो रिपोर्ट


text:
रेडियोएक्टिव प्रदूषण
रेडियोएक्टिव प्रदूषण (Radioactive contamination) चाहे रेडियोधर्मी प्रदूषण (radiological contamination) अइसन स्थिति हवे जब कौनों इलाका में सतह पर, ठोस पदार्थ सभ में, द्रव सभ में चाहे गैसे में रेडियोएक्टिव पदार्थ के जमाव (डिपोजीशन) होखे चाहे मौजूदगी होखे, (इहाँ तक के मनुष्य के शरीर में अइसन मौजूदगी हो सके ला) आ ई मौजूदगी अनचाहल होखे आ जान के ना होखे।
रेडियोएक्टिव पदार्थ सभ के मौजूदगी से दिक्कत ई होला कि इनहन के क्षय होला आ एह प्रक्रिया में इनहन से खतरनाक रेडियेशन निकले ला। अइसन रेडियेशन में आयोनाइजिंग रेशियेशन जइसे कि अल्फ़ा अ बीटा एडियेशन, गामा किरण, आ न्यूट्रान हो सके लें।
संदर्भ[संपादन करीं]
- ↑ Richard Schiffman (12 मार्च 2013). "Two years on, America hasn't learned lessons of Fukushima nuclear disaster". The Guardian.
- ↑ Martin Fackler (जून 1, 2011). "Report Finds Japan Underestimated Tsunami Danger". New York Times.


text:
पिछला दिने मुंबई के गोरेगांव पश्चिम स्थित प्लेटिनम स्टूडियो में भोजपुरी फिल्म “हार ना पाई प्यार हमार” के संगीट मुहुर्त करावल गइल. मुन्ना दुबे के लिखल गीत के के॰ रत्नेश का संगीत निर्देशन में उदित नारायण का आवाज में रिकार्ड करावल गइल. पारम्परिक नारियल फोड़े के काम माजी के महापौर हरेश्वर पाटिल कइले. एह फिल्म के निर्माता इरफान खान के कहना बा कि आजु भोजपुरी फिल्म देश दुनिया हर जगहा सफलता के परचम लहरावत बाड़ी स आ उनुको कंपनी एह शुभ काम में आपन योगदान करे के तय कइलसि. कहले कि कोशिश रही कि आम भोजपुरी फिल्मन वाली गलती उनुका से ना होखे आ भोजपुरी के ओकरा पूरा गरिमा का साथ लोग का सोझा परोसल जा सके. पहिला बेर कवनो भोजपुरी फिल्म के निर्देशित करे जा रहल बाड़न एकर निर्देशक सचिन यादव. उनकर कहना बा कि फिल्म के बेहद मनोरंजक बनावल उनुकर लक्ष्य बा. फिल्म के कलाकारन में रॉबिन खान, काजल, कल्पना शाह, तनुश्री, रीतू पाण्डेय वगैरह के नाम बा. बतावल जात बा को फिल्म के शूटिंग लखनऊ, बाराबंकी, आ नानापारा में अप्रेल से करावल जाई.
(स्रोत – संजय भूषण पटियाला)


text:
– डॅा० जयकान्त सिंह ‘जय’
बिहार में विधानसभा के चुनावी बिगुल फूँका गइल बा. भीड़भाड़ का चलते मतदान केंद्र पर अपना मताधिकार के प्रयोग से भरसक बाँचे के प्रयास करे वाला तथाकथित बुद्धिभोगी जमात आज-काल्ह चुनाव के लेके खूब गपिया रहल बाड़ें. अपना के हर राजनीतिक दल नेता से निरपेक्ष बतावे के ढोंग करत जात, स्वार्थ वगैरह के हिसाब से बात फेंक रहल बाड़ें. अवसर मिलते रोटी सेंक रहल बाड़ें.
आज हमरो इहाँ अइसने जमावड़ा रलऽ. हम माहौल के हल्का करे का खेयाल से कहनी ह कि सुनी सभे, भोजपुरी के कवि लोग एह नेता, दल आ सरकार के बारे में कब-कब का कहले बा – महागठबंधन के ताल ठोक नेता लालू जी के जंगलराज के बखिआ उधेड़त भोजपुरी के मजल-सधल कवि भाई गोरख मस्ताना कतना तरीका से आपन बात कहले बाड़े. खुद अपने नइखन कहले, बल्कि लालुए जी के मुँह से गाँधी जी के संबोधित करावत कहले बाड़न कि हमार जंगलराज कइसन बा –
गाँधी बाबा से हम साँचे साँच बतवले बानी, लाठीराज चलवले बानी ना. .
हमरा राज के देखीं शैली, होता जात जात के रैली
केहू पइसा पर जुटे, फूटे कतहीं घइली पर घइली.
रउरा चश्मा किरिये, जातिबाद फइलवले बानी, आपुस में लड़ववले बानी ना.
जतने पढ़िहें लिखिहें लोग, ओतने होई कुफुत रोग
झंझट दूर करेला बाबा कइनीं अद्भुत एक परयोग .
कि रउरा लाठी किराये, चरवाहा इस्कूल खोलववले बानी, कवरेज बंद करववले बानी ना. .
देखनीं धनिक गरीब के खाई, बुद्धि लिहलस तब अँगराई
सोचनी बिना लूट आ पाट, राउर रामराज ना आई.
एहीसे अपहरण उद्योग खोलववले बानी, समता घंट डोलवले बानी ना.”
आगे गोरखजी जंगलराज के बैसाखी बनल काँग्रेस पर चटकन चलावत गाँधी जी सरग सिधारे पर संतोष जाहिर करत उनके के संबोधित करत कहलें –
अच्छा बा गाँधी बाबा, रउआ ना जीअत बानी,
इज्जत से आपन धोती सरगे में सीअत बानी. .
राउर बनावल पाटी, सागर से भइल नाली
सुनते ही नाम ओकर अब लोग देवे गाली.
जबसे ऊ(सोनियाजी ) बेइमान के दरवानी. .
गिरगिट के लजावे से पावे सुमो अरम्दा,
भोरे में रहे बसपा, रतिआ में राजदा.
बा राजघाट झेल रहल दल बदल तुफानी. .
आवे के जे होई बिहार छोड़ के आइब
अइनी अगर त दिन दुपहर में लुटाइब.
पूछब ना तिरंगा से कह दी कुल्ही कहानी. .
अटल बिहारी वाजपेयी जी के सरकार में शिक्षा मंत्री के एगो कार्यक्रम में लालू जी के तब शिक्षाविद् आ समाज सुधारक शिक्षा मंत्री जयप्रकाश नारायण यादव जी सरस्वती वंदना के बिरोध करत अपना मुस्लिम तुष्टीकरण मतलब सेकुलर छबि के परिचय देले रहस. तब गोरखजी भाजपा सरकार का सांस्कृतिक राष्ट्रवाद के पुरज़ोर वकालत करत लालू जी आ उनका सेकुरल शिक्षा मंत्री पर व्यंग्य के झटहा चलावत लिखले-गवलें –
सुरसती बंदना के कइसे केहू गाई,
जेही चउकेचउक रामजी के गरिआई,
होइहे उहे नेताजी अपना बिहार के,
जा झारके, अइहऽ अइहऽ ताड़ी दारू मारके
जा झारके . .
ओह घरी नीतीशजी बड़का भइआ के झटका देके केंद्र के भाजपा सरकार में मंत्री हो गइल रहस आ लालूजी कहत फिरस कि –
नीतीश के हमनूँ जानऽतानी. ओकरा आँत में दाँत बा.
ई अँतकटवा बा. जब हमार ना भइल तब अटल अडवानी के होई ?
देखेलऽ लोग, ई कबो ठठा के हँसेला ?
ई हमेशा कुटिल मुस्की छोड़ेला.
ई मोका मिलते केहूके ना छोड़ेला.
हम कुछउ अलबल बक दिले.
पेट में कुछ ना राखीं.
लोगो कहेला कि ललुआ मुँहे फूहड़ ह.
केहूके कुछ बिगाड़े ना.
बाकिर ई चुप्पा कास्टिस्ट ह.
बिहार के पहिलका एन डी ए वाला नीतीशजी के सुशासन वाला सरकार पर तंज कसत लालूजी का का ना कहलें. कवि महेश ठाकुर चकोर एने नीतीशजी के गलत नीति पर खूब लिखले आ गवलें हँ. बानगी खातिर एक दू डाँड़ी –
“आरे मार बढ़नी कादो इहे ह सुशासन.
बिलेक हो जात बाटे राशन किराशन. .
आरे मार….
पहिले से घूस चउगुना बढिआइल,
मुखिया के आटी पाटी सभे बा मोटाइल,
सगरो लगवले बा घूसखोर आसन. .
कि मार बढ़नी कादो इहे सुशासन . .”
एने चुनाव आवते महागठबंधन, एन डी ए, बाम गठबंधन, तीसरा मोर्चा आ ओह बेसी (अधिका) का अवसरवादी नेतन से जनता के सावधान करत गा रहल बाड़ें –
“कोइल के बोली बोलत बाटे कउआ, जरूर कोई बात बा.
बिचार करीं रउआ. जरूर कोई बात बा…”
(चलत रह सकेला आगहूं.)